qundao/data-zh-poetry huggingface dataset:
小重山·游壑庵
作者：吴绮
朝代：清

苏小堤边东复东，啼莺声不住、百花中。断桥无路倩云通，人过处，又被碧云封。鸥鹭莫回踪。胡床清兴剧、与君同。接䍦颠倒玉瓶空。人醉也，卧占翠芙蓉。十里珠帘金凤钩，大堤堤上路、旧时游。枇杷花下不知愁，清溪月，夜夜照风流。往事但悠悠。鸳鸯飞尽处、白苹洲。兰成萧瑟倚江楼。伤情也，一曲旧伊州。误访西陵油壁车，飘零随落絮、几年华。归来垂柳带霜斜，青衫湿，何处问琵琶。别恨正无涯。无端归梦里、又离家。五更不睡共梅花。残灯影，一点映红纱。
小集克敏堂遇雪分得六麻
作者：吴绮
朝代：清
体裁：五言排律

春来不择地，昨日到山家。蓂已开双甲，梅才吐一葩。幽人高齿屐，词客短辕车。坐密毡炉煖，谈深蜡炬斜。醇醪浮柏叶，生菜馔芹芽。得岁云初合，迎年霰转加。影高都着树，点急不成花。郢国歌同发，梁园简未遐。光应迷上下，韵各斗尖叉。应自同欣赏，宁为玩物华。
小集分得斜字
作者：吴绮
朝代：清
体裁：五言律诗

客思临流合，频来侧帽纱。夕阳楼影动，春水縠纹斜。汀煖凫初浴，烟轻柳未花。陶然今古意，濠濮兴非赊。
小饮朱西柯四本堂
作者：吴绮
朝代：清
体裁：七言律诗

西柯不见辄相思，步屧经过未肯迟。偶出寻师参玉板，还来邀客鲙银丝。雪晴修竹新成径，春到垂杨渐软时。为觅厨娘新样法，与君重约赌金卮。
少年游 其一 丁未三月苕中送春
作者：吴绮
朝代：清

草香叶嫩乍晴天，箫鼓放归船。翠眉山黛，绿罗波縠，春去不留连。情多欲劝春还住，春也道、闰今年。人散旗亭，嫩红无恙，犹是待樊川。
少年游 其二 醉后赠歌者
作者：吴绮
朝代：清

春来燕市解金貂，取酒听红箫。银烛残时，玉山颓也，一曲转无聊。刚到销魂魂已断，人似柳条条。鲛袖裁香，鸾鎞卧月，休说郑樱桃。
少年游·丁未三月苕中送春
作者：吴绮
朝代：清

草香叶嫩乍晴天，箫鼓放归船。翠眉山黛，绿罗波縠，春去不留连。情多欲劝春还住，春也道、闰今年。人散旗亭，嫩红无恙，犹是待樊川。春来燕市解金貂，取酒听红箫。银烛残时，玉山颓也，一曲转无聊。刚到销魂魂已断，人似柳条条。鲛袖裁香，鸾鎞卧月，休说郑樱桃。
山花子·清凉台
作者：吴绮
朝代：清

避暑宫前木叶黄。山僧闲坐说南唐。珠泪洗残当日面，最凄凉。天子未须词客做，君王不为美人忘。惆怅金泥题未就，早催降。
山花子·灵山池上听雨用李后主韵
作者：吴绮
朝代：清

厌听江声客兴残，西风催送白云间。高卧小窗闲，对雨镜休看。锦石池塘秋潋滟，蕊珠宫殿夜清寒。梦起偶思前岁事，似长干。
岘山
作者：吴绮
朝代：清
体裁：古风

我闻羊叔子，登临俯襄沔。如何来兹邦，有山复名岘。出郭既不遥，入林亦匪浅。高树瞰碧波，古径缘苍藓。亭下老石尊，颜李昔流湎。清风邈难即，盛德固所缅。愿言溯流光，幽芳或可搴。
岭南四时旅怀·其一
作者：吴绮
朝代：清
体裁：五言绝句

江南亦有花，岭外花开早。辛苦看春风，是处王孙草。
岭南四时旅怀·其三
作者：吴绮
朝代：清
体裁：五言绝句

得雨始为秋，秋来不得雨。始知宋玉悲，不为秋风赋。
岭南四时旅怀·其二
作者：吴绮
朝代：清
体裁：五言绝句

南海苦炎蒸，终岁亦如夏。安得北窗眠，共说羲皇话。
岭南四时旅怀·其四
作者：吴绮
朝代：清
体裁：五言绝句

历尽不曾寒，得寒反为异。独怜流落人，有裘不嫌敝。
岱观大兄将归馀杭同社相留共用十幅蒲帆未许开
作者：吴绮
朝代：清
体裁：七言律诗

十幅蒲帆未许开，夕阳携手更登台。弟兄词赋空千古，吴越江山几往回。垂老岂堪犹浪迹，不贫安得有奇才。劝君坚向扬亭坐，会有侯芭问字来。
岳武穆墓
作者：吴绮
朝代：清
体裁：五言律诗

老桧何年尽，荒祠此尚存。名成三字狱，家破两朝恩。俎豆秋携奠，旌旗夜返魂。谁知千古事，惆怅不堪论。
崧台社中送江眉瞻太守还柳州
作者：吴绮
朝代：清
体裁：古风

人生当仕宦，远近皆王程。游子复何为，而亦万里行。相逢各意外，宛若水上萍。临风道心素，慷慨同沾缨。欢言未几夕，乃忽事迈征。聚散亦有期，亲爱殊非轻。别离在天末，讵能如平生。送子一杯酒，中有今古情。此邦虽遐僻，子厚昔所营。山川或未移，黎庶甫离兵。相望有景风，努力崇令名。
巫山一段云 其一 忆旧次宏载韵
作者：吴绮
朝代：清

密意珊瑚带，深情翡翠卮。人前隐笑动蛾眉，娇多语故迟。为有愁中态，都成梦里思。当初错处也相宜，何况总宜时。
巫山一段云 其二 大孤山
作者：吴绮
朝代：清

万顷明波碧，千寻夕照红。灵旗隐约在云中，凌波翠一弓。莫把彭郎倚，谁将宓女通。大乔何事不从容，容易嫁江东。
巫山一段云·忆旧次宏载韵
作者：吴绮
朝代：清

密意珊瑚带，深情翡翠卮。人前隐笑动蛾眉，娇多语故迟。为有愁中态，都成梦里思。当初错处也相宜，何况总宜时。万顷明波碧，千寻夕照红。灵旗隐约在云中，凌波翠一弓。莫把彭郎倚，谁将宓女通。大乔何事不从容，容易嫁江东。
席中偶谈罗浮神蝶赋以纪之·其一
作者：吴绮
朝代：清
体裁：七言绝句

闻说仙姑有绣衣，化成神蝶世应稀。横身金翠人难见，独向梅花香处飞。
席中偶谈罗浮神蝶赋以纪之·其二
作者：吴绮
朝代：清
体裁：七言绝句

神卵探来亦偶然，蜕成逐伴更翩跹。仙霞片片随风起，五色宁教浊世怜。
平山堂杂感和苏江陵韵·其一
作者：吴绮
朝代：清
体裁：五言律诗

千载关情地，频来绕砌行。过江山翠近，倚槛暮云轻。游女矜妆束，山僧少送迎。莫愁浮棹远，春水正渟泓。
平山堂杂感和苏江陵韵·其三
作者：吴绮
朝代：清
体裁：五言律诗

尚有先生阁，都无帝子楼。乾坤千古换，江海一亭收。杨柳存枯蘖，荷花记胜游。坐深明月起，帆影认瓜洲。
平山堂杂感和苏江陵韵·其二
作者：吴绮
朝代：清
体裁：五言律诗

此地山光好，春来二月时。微风响铃铎，残日在罘罳。慷慨仍怀古，苍茫独咏诗。所思曾不见，天末碧霞披。
平山堂杂感和苏江陵韵·其四
作者：吴绮
朝代：清
体裁：五言律诗

昔日徵歌地，今为般若田。残钟生落月，孤笛起寒烟。不见深宫树，难开陆地莲。宝钗耕后出，泥蚀问谁怜。
平山堂社集·其一
作者：吴绮
朝代：清
体裁：五言律诗

偶尔成三过，于今复此间。欢场轻白首，才子重青山。古树知兴废，寒云见往还。谁言一杯酒，千古几人閒。
平山堂社集·其二
作者：吴绮
朝代：清
体裁：五言律诗

鼙鼓今何世，仍开六一堂。晚风吹落木，秋色在斜阳。诗酒多新事，烟云老醉乡。江城灯火动，霜雁满雷塘。
平望戏成
作者：吴绮
朝代：清
体裁：七言绝句

谢安手板自无聊，又趁东风送短桡。沙上白鸥应笑我，年年身到画眉桥。
平生
作者：吴绮
朝代：清
体裁：七言律诗

从来不信事多端，那识时流重好官。松柏性情千古傲，梅花身世一生寒。投閒始觉亲朋少，经乱还愁道路难。昨夜君平曾过访，宽心聊说蔗堪餐。
年来
作者：吴绮
朝代：清
体裁：七言律诗

落落年来已自甘，见人真欲似春蚕。饥寒自对小儿笑，富贵恐为良友惭。芳树无心生渭北，梅花多恨在江南。嵩阳卖畚无人识，景略何劳扪虱谈。
幽居书事·其一
作者：吴绮
朝代：清
体裁：七言律诗

幽居幸远软尘红，永昼耽閒卧一弓。移石且留蕉听雨，推窗先借树占风。吟残转觉蝉声闹，梦短徒寻蚁穴空。纳纳乾坤无一事，瘦筇长倚夕阳中。
幽居书事·其七
作者：吴绮
朝代：清
体裁：七言律诗

茂陵莫拟汉相如，且就城东水竹居。懒极那知身外事，倦来时堕手中书。敢期赤社衣冠伟，渐喜青山笔札疏。却笑杨郎空耳热，乌乌扣缶独何欤。
幽居书事·其三
作者：吴绮
朝代：清
体裁：七言律诗

萧萧木榻倩龟支，一啸高斋坠枕时。引睡不辞河朔饮，怕愁常掩杜陵诗。书因误信名终钝，人以诚求计总痴。弹指两年成七十，也知学道尚非迟。
幽居书事·其九
作者：吴绮
朝代：清
体裁：七言律诗

老骥徒怀万里心，山麋终是爱长林。簪馀短发犹非老，选遍名山总未深。天上有人摇羽扇，市中何用碎胡琴。一盂炊熟长腰米，莫问浮生岁月侵。
幽居书事·其二
作者：吴绮
朝代：清
体裁：七言律诗

九夏何曾更著冠，微飔才送意先欢。閒人合在长閒地，热客由他爱热官。时雨陇头秧五叶，斜阳屋角竹千竿。山妻却怪多吟癖，煮豆频劳劝晚餐。
幽居书事·其五
作者：吴绮
朝代：清
体裁：七言律诗

世事升沉信夙缘，生涯何事不由天。经签有课晨先起，文字多逋夜不眠。老友为谋栽秫地，贫交常助买花钱。支颐竟日无来往，坐看山炉袅篆烟。
幽居书事·其八
作者：吴绮
朝代：清
体裁：七言律诗

锦石船回欲养慵，梦中无复景阳钟。一椽巳可容聱叟，十亩何妨号老农。引分自安心易足，感知尝恐报无从。沥湖堤上篮舆软，遥念芙蓉七个峰。
幽居书事·其六
作者：吴绮
朝代：清
体裁：七言律诗

曲巷泥深掩户荆，老人畏暑澹无萦。经旬已见苔千个，昨夜又添莲一茎。急雨更拖残日出，断云还作乱山横。西邻有客迟何事，空费虚堂煮酒声。
幽居书事·其十
作者：吴绮
朝代：清
体裁：七言律诗

过从莫问笑瓜牛，小有轩窗致足幽。九月种花堪供酒，三更对月最宜秋。身如白鹤难乘毂，心似苍鹰己脱韝。从此更饶烟水计，轻肥宁共小儿谋。
幽居书事·其四
作者：吴绮
朝代：清
体裁：七言律诗

小亭真似筑沧浪，晞发篱边受晚凉。足畏险巇常引疾，眼羞轻薄未嫌盲。桐花带露香飘槛，笋箨摇风影过墙。拟作槐芽聊一饱，东田新麦面如霜。
广陵竞渡
作者：吴绮
朝代：清
体裁：七言律诗

烟波此日渺愁予，吴楚乾坤问卜居。尚有垂杨留六代，犹将角黍吊三闾。蛟龙往事江湖外，箫鼓新声战伐馀。独笑樊川初梦觉，水嬉空忆旧游疏。
广霞昉思逸庵香祖同过分韵
作者：吴绮
朝代：清
体裁：五言律诗

拨闷思良友，相将把翠涛。秋为词客瘦，月向故人高。杜牧名犹在，陈登气本豪。今宵闻雅唱，逸兴起江皋。
应天长·春思
作者：吴绮
朝代：清

杨花一片飞如雪，鹦鹉睡残花底月。梦还惊，心转怯。鼠弄金荷灯穗折。意中愁，眉上结。瘦比前春较别。记取绣罗裙褶，又宽双蛱蝶。
庚子九日偶醉采友堂漫题
作者：吴绮
朝代：清
体裁：五言律诗

偶然乘兴至，倒帻醉花前。不问王猷竹，如登安道船。繁筹倾绿酒，细雨密红弦。不觉闻三鼓，归途觅玉鞭。
庚寅元夕后二日于皇初度·其一
作者：吴绮
朝代：清
体裁：七言律诗

台城杨柳向春舒，郢客浮家感岁除。学道近怀齐物论，逢人偏爱绝交书。孟郊无地能驰马，李白多才但钓鱼。几度逢君双鬓改，满头风雪赋同车。
庚寅元夕后二日于皇初度·其三
作者：吴绮
朝代：清
体裁：七言律诗

中宵自起坐渔矶，风动高天指少微。知尔独行应不悔，感余相念未全非。一时浪忌祢衡鼓，四海谁添范叔衣。寂寞著书堪永夕，天涯岁晚闭柴扉。
庚寅元夕后二日于皇初度·其二
作者：吴绮
朝代：清
体裁：七言律诗

相离相见句同新，憔悴青衫又此辰。八载弟昆愁里事，十年名字客中身。天教磨蝎传才子，客许犹龙叹故人。浮世好须沈醉过，陶家樽酒莫辞贫。
庚寅元夕后二日于皇初度·其五
作者：吴绮
朝代：清
体裁：七言律诗

离居终日赋愁霖，拥鼻无聊但苦吟。谁肯以贫原尔傲，不堪将浅遇人深。老依绣佛悲虚钵，路失空山哭断琴。泪落一灯谈往事，琅琊当日果知音。
庚寅元夕后二日于皇初度·其六
作者：吴绮
朝代：清
体裁：七言律诗

雪满长干客路寒，春蔬犹剩七辛盘。穷怜酒醉难消福，狂笑吟成胜拜官。新岁阶前疏鸟雀，故人天上足鹓鸾。头颅尚有星星在，指点青云且自宽。
庚寅元夕后二日于皇初度·其四
作者：吴绮
朝代：清
体裁：七言律诗

葛衣高步向西京，裹刺长干踯躅行。老去不侯非骨相，乱来多难属才名。酒人竞拜黄河曲，歌者翻愁白雪声。怀古漫伤年岁逼，马周前此未公卿。
庭前芍乐盛开江夏君偕诸女治具小饮
作者：吴绮
朝代：清
体裁：五言律诗

四月名葩放，疑春尚未残。花留青眼色，人耐白头欢。径笋方离锸，江鱼正入盘。山妻能不倦，把烛劝重看。
庭桂
作者：吴绮
朝代：清
体裁：古风

扬州七月桂花发，填街溢卷闻芬芳。儿童采折竞入市，百钱乃得枝头黄。我家庭桂开独晚，八月已半才吐将。夜闻猛雨恐零落，呼童张幕为遮藏。也知得酒须得月，更言惜花当惜香。笑为山妻留一朵，与尔痛饮需秋光。薰染襟袖尽奇馥，何必迟早争低昂。
康山闻梵偶然有作
作者：吴绮
朝代：清
体裁：七言律诗

画栋凭虚天祭开，下方遥傍妙高台。人閒每向云同宿，山静时闻磬一来。箫鼓不将明月去，松风能送海潮回。坐馀更觉多深省，欲向南宗觅辨才。
延光阁
作者：吴绮
朝代：清
体裁：五言律诗

一径入深翠，小楼当户幽。不知初月上，偏爱夕阳留。倚槛忽长啸，揽衣还独游。美人终不见，含睇向芳洲。
弘济寺访蒲庵上人
作者：吴绮
朝代：清
体裁：五言律诗

远涉停孤舫，寻师过碧岑。门从幽径掩，诗入乱山吟。云起不离壁，花香常出林。归来应有约，秋月话尘襟。
张偕石陈鹤山携尊集种字林
作者：吴绮
朝代：清
体裁：七言律诗

高怀如尔信难俦，春至先为醉客谋。载酒竟过扬子宅，倾囊不惜马卿裘。偶探好句争传写，共爱深情任拍浮。从此西园称胜事，南皮宁复羡应刘。
张华宅
作者：吴绮
朝代：清
体裁：古风

张公晋人杰，博雅诚多才。依违事悍后，乱至遭嫌猜。徒能识宝剑，不悟坼中台。岂非当局人，席宠迷素怀。兹地乃遗搆，岁久成蒿莱。梁栋不可恃，华屋安在哉。同时有张翰，秋风遽归来。至今大湖澨，祠庙何崔巍。
张山来邀饮四宜酒垆得十灰
作者：吴绮
朝代：清
体裁：七言律诗

不辞双屐破寒苔，为爱秋光就绿醅。落日蟹螯新酒市，春风燕子旧歌台。凭谁天地能留句，如此河山肯放杯。司业文章今在否，向君怀抱暂时开。
弹子矶
作者：吴绮
朝代：清
体裁：七言律诗

碧嶂横江似此稀，巨灵辟得是耶非。树从崖腹石中出，鸟向山腰云里归。樵客下看悬倒乳，舟人遥指挂斜晖。布帆南去秋风急，十里犹能见翠微。
弹鱼歌
作者：吴绮
朝代：清
体裁：古风

古人在官如在山，鱼鸟自得江湖间。偶然一事亦有意，所以弋射非等閒。南园五月新水平，一时鳞羽俱生成。中有巨鱼最贪饵，跳掷常使波涛惊。上客由来擅神技，霹雳何妨一轻试。金丸脱手不闻声，朱鬣惊摧杳然逝。我闻阳鱎为大族，宓子当年曾治国。看君此举良亦然，却令旁观叹神速。转眼波恬碧草香，飞觞烧烛宴东堂。五湖烟水绿不尽，鱼乎与尔还相忘。
归云庵夜泛同愚山阮怀诸子
作者：吴绮
朝代：清

山晚离城远，寒新怯暮游。乱峰争落日，一径入深秋。清兴因官懒，诗名借客留。何时能解绂，终夕对沧州。
归云庵拜孙太初墓同燕孙作
作者：吴绮
朝代：清
体裁：五言律诗

何处觅榛关，林中宿草斑。残碑生白雪，高士有青山。春浅花犹梦，天空鹤未还。托交怜异代，惆怅夕阳间。
归云庵次吴白雪四首·其一
作者：吴绮
朝代：清
体裁：六言诗

过岭又逢僧舍，沿溪都住渔家。高士丰碑何处，隔林遥认梅花。
归云庵次吴白雪四首·其三
作者：吴绮
朝代：清
体裁：六言诗

山与波光相近，冬将秋序初分。消得樊川佳句，湖田尽卧黄云。
归云庵次吴白雪四首·其二
作者：吴绮
朝代：清
体裁：六言诗

木落更知山静，天空益觉云閒。但使欲归便得，何须廉让之间。
归云庵次吴白雪四首·其四
作者：吴绮
朝代：清
体裁：六言诗

倚杖聊听秋涧，回帆却趁轻风。莫讶山公未醉，酒人犹坐船中。
归兴
作者：吴绮
朝代：清
体裁：七言律诗

李家门户任如龙，归去聊为食蓼虫。天下有谁思旧雨，人间何处哭秋风。短衣半夜青云外，长笛一声沧海东。与尔望衡真不远，玉缸春酒蜡花红。
归国谣·半山亭
作者：吴绮
朝代：清

钟山好。尽日引人青不了。办取笋鞋藤帽。和山相对老。闲望上方难到。任溪云坐绕。莫与谢墩厮闹。怕青山冷笑。
归看奕轩适广霞复林过晤长儿置酒共饮次广霞即席韵·其一
作者：吴绮
朝代：清
体裁：七言律诗

径满蓬蒿夏亦寒，淳于初出大槐安。崎岖世路经千里，憔悴人生是两丸。饥凤早知难得饵，沐猴何事不须冠。掌中杯在聊同覆，苍狗浮云冷眼看。
归看奕轩适广霞复林过晤长儿置酒共饮次广霞即席韵·其二
作者：吴绮
朝代：清
体裁：七言律诗

风雪赢来客鬓苍，浔阳松菊已全荒。事当拂意愁何济，语到知心戆不妨。人许新诗传李杜，天留高节付园黄。请君试问金门客，可似西窗醉索郎。
归自谣 其一 归忆
作者：吴绮
朝代：清

深院静。风飐落花红不定。墙东月下秋千映。玉骢一去成孤零。愁谁证。说来但与鹦哥听。
归自谣 其一 归忆
作者：吴绮
朝代：清
体裁：词

深院静。风飐落花红不定。墙东月下鞦韆映。玉骢一去成孤零。愁谁证。说来但与鹦哥听。
归自谣 其二 寒食
作者：吴绮
朝代：清

一百五。多少龙蛇原上土。棠梨风急红无主。朝来寂寞轻烟缕。垂杨舞。秋千挂在莺啼处。
归自谣·归忆
作者：吴绮
朝代：清

深院静。风飐落花红不定。墙东月下秋千映。玉骢一去成孤零。愁谁证。说来但与鹦哥听。一百五。多少龙蛇原上土。棠梨风急红无主。朝来寂寞轻烟缕。垂杨舞。秋千挂在莺啼处。
彭泽县绝句·其一
作者：吴绮
朝代：清
体裁：七言绝句

折腰兴懒赋归来，元亮平生一酒杯。只怪黄花无种子，不曾留与后人栽。
彭泽县绝句·其二
作者：吴绮
朝代：清
体裁：七言绝句

古人谁比复谁传，宦海浮踪绝可怜。笑我官应胜彭泽，归来种秫竟无田。
徐孺子墓
作者：吴绮
朝代：清
体裁：七言律诗

两京党祸遍君宗，独羡鸿冥竟可容。一榻久为千古墓，孤坟曾历累朝封。伤心地下生刍客，举眼人间卖菜佣。惆怅陈蕃更何处，蓬蒿空见卧狐踪。
得家信
作者：吴绮
朝代：清
体裁：七言律诗

世无刘表欲谁依，羝触终难学奋飞。八月江潮空有信，一家雨雪正无衣。埋头青史前生误，转面黄金旧事非。却笑残年无鸟雀，杜鹃何处不如归。
得鹤问书次同孝威赵客见忆韵·其一
作者：吴绮
朝代：清
体裁：七言律诗

两年落尽粤关梅，望远频登赵尉台。郴水云迷千里迥，洞庭风送片帆来。贫归但有花盈径，远梦难同酒满罍。深谢诸君能见忆，新词绝胜贺方回。
得鹤问书次同孝威赵客见忆韵·其二
作者：吴绮
朝代：清
体裁：七言律诗

拟下惊涛惶恐滩，便来邀笛更寻桓。可堪少妇乘鸾恨，竟失良朋鲙鲤餐。碧树常牵三月梦，黄花犹耐一秋寒。武昌泛雪能乘兴，欲问齐山路几盘。
忆兰
作者：吴绮
朝代：清
体裁：五言律诗

崇兰何处密，湘澧旧曾游。谷远琴音寂，江空佩影秋。蜂须知种异，燕尾识香浮。尚忆王摩诘，黄瓷赏独幽。
忆内
作者：吴绮
朝代：清
体裁：五言律诗

白头宁有咏，为别又残年。惯病能谙药，长贫不看钱。寄衣防典酒，支枕梦归船。为语闺中客，生涯误草玄。
忆友沂不至·其一
作者：吴绮
朝代：清
体裁：七言律诗

芙蓉折寄有前期，青翰临秋信转迟。直以久离长梦见，可堪多难益相思。燕台马散空怀古，衡岳鸿归定赋诗。莫怪安仁近疏懒，君来看取鬓边丝。
忆友沂不至·其二
作者：吴绮
朝代：清
体裁：七言律诗

兄弟情亲十几年，当时踪迹两依然。谁教别恨能如此，总计欢情不似前。北阙寒云时入望，西园明月夜常圆。旗亭尚有黄河曲，惆怅双鬟在舞筵。
忆吴兴用仲儿韵·其一
作者：吴绮
朝代：清
体裁：五言律诗

水嬉长入梦，斗大有孤州。溪绕樊川馆，山围鲁国楼。峦光四坐入，林翠一帘收。不爱元郎句，嵇山记夙游。
忆吴兴用仲儿韵·其三
作者：吴绮
朝代：清
体裁：五言律诗

一郡无多地，苍苍千万峰。水花多是藕，山叶尽为松。不系家家舫，相闻寺寺钟。宁知虹卧处，潭下有蟠龙。
忆吴兴用仲儿韵·其二
作者：吴绮
朝代：清
体裁：五言律诗

云水最多处，我曾于此居。一堂千岭树，百姓五湖渔。听讼山中寺，行春花底舆。南柯才梦觉，秋雨卧相如。
忆吴兴用仲儿韵·其五
作者：吴绮
朝代：清
体裁：五言律诗

无端惊短梦，挥手谢云山。雨散三千客，烟深十二鬟。林泉心自远，湖海气难删。斟酌平生事，嗟予好是閒。
忆吴兴用仲儿韵·其四
作者：吴绮
朝代：清
体裁：五言律诗

记曾千骑拥，三载有馀情。着水心常冷，看山眼尚明。鱼虾喧晓市，麋鹿绕春城。怀土非吾意，徒怜去国轻。
忆昔行送友沂居忧还楚
作者：吴绮
朝代：清
体裁：古风

忆昔君来䢴水侧，虎气龙文时莫测。船里孝廉书等身，车中洗马人如璧。此时有客倾佳酿，相逢不觉惊瑜亮。得意宁教馀子知，心期已在诸公上。从此城南日相见，酒社诗坛携手遍。雨夜同听越石鸡，清秋共炙君苗砚。交情冷煖杯中酒，尔我相看称耐久。阮达嵇狂两性谙，指囷分金无不有。无端草草入长安，路近朱门行更难。槐市横经方接席，薇垣奏赋又弹冠。朝朝点染红菱纸，联骑鸣珂趋建礼。玉殿空簪西省毫，金门但索东方米。似尔羞联虎榜名，教予益悔蛾眉洗。屈指行藏十载中，两人青鬓看成翁。卢骆文章惭四杰，刘冯时命慨三同。荏苒齐瓜时渐及，蓼莪但尔仍垂泣。里人罢社为神伤，孝子还乡犹骨立。为形为影忽分离，况复身当执绋时。送君独上潇湘去，此世知心复有谁。
忆杨梅
作者：吴绮
朝代：清
体裁：五言律诗

旧有南峰种，金婆异众栽。日精鲜满笼，火实大于杯。冷沁吴儿齿，红分越女腮。茶花堪并饷，消渴待君来。
忆桐
作者：吴绮
朝代：清
体裁：五言律诗

旧隐南窗下，亭亭有凤条。青琅初引露，碧玉竞干霄。扣石宁无响，为琴不待焦。鹓雏栖宿在，秋至漫飘摇。
忆梅
作者：吴绮
朝代：清
体裁：五言律诗

何逊扬州梦，尤怜东阁枝。见常当岁晚，香独在寒时。雪老无蜂觉，云閒有鹤知。江南词客尽，惆怅是春思。
忆汉月·登楼
作者：吴绮
朝代：清

最是阑干高处，望见斜阳烟树。青山围绕似相留，又倩江声拦住。也知秋正好，只恐被、黄花催去。醉横老眼对西风，曾见兴亡无数。
忆王孙 其一 寒夜
作者：吴绮
朝代：清

昨宵冻合水晶宫。鹦鹉嫌寒骂玉龙。鸳锦衾窝晓起慵。小窗封，雪在山茶树上红。
忆王孙 其二 白苹香
作者：吴绮
朝代：清

白苹香里鹭鹚飞，一片青帘挂夕晖。江上西风客未归，小蛾眉，倚遍阑干紫袖垂。
忆王孙 其二 白苹香
作者：吴绮
朝代：清
体裁：词

白蘋香里鹭鹚飞，一片青帘挂夕晖。江上西风客未归，小蛾眉，倚遍阑干紫袖垂。
忆王孙·寒夜
作者：吴绮
朝代：清

昨宵冻合水晶宫。鹦鹉嫌寒骂玉龙。鸳锦衾窝晓起慵。小窗封，雪在山茶树上红。白苹香里鹭鹚飞，一片青帘挂夕晖。江上西风客未归，小蛾眉，倚遍阑干紫袖垂。
忆秦娥·客中生日戏示陶姬
作者：吴绮
朝代：清

今何夕，年年苦被霜华逼。十三楼上，几番吹笛。山河满目斜阳急，阑干醉倚蛾眉碧。蛾眉碧，英雄老矣，壮心犹昔。
忆秦娥·次梅村韵
作者：吴绮
朝代：清

情脉脉。兰成本是江南客。江南客。乌啼门外，断肠横笛。秦淮十里杨花白。濛濛细草春烟湿。春烟湿。板桥人散，月明骚瑟。
忆秦娥·莫愁湖
作者：吴绮
朝代：清

波如掌。鸳鸯经见卢家桨。卢家桨。载尽春风，绿思红想。而今往事多惆怅。香销南国成虚望。成虚望。烟草凄迷，郁金堂上。
忆竹
作者：吴绮
朝代：清
体裁：五言律诗

记得西园路，晴溪长万竿。翠深长似雨，碧重欲成寒。蒋诩游常共，王猷坐自看。不知京洛客，谁与讯平安。
忆笋
作者：吴绮
朝代：清
体裁：五言律诗

颇忆筼筜谷，胸中饱渭川。猫头能竟尺，犊角早胜拳。锄砍春泥脆，盘烧晓露鲜。平生差免俗，真赖此君贤。
忆芋
作者：吴绮
朝代：清
体裁：五言律诗

沃野称山郡，青乌复几区。羹宁称玉糁，饭欲比琼酥。博士霜盈亩，山僧雪拥炉。那能啖半颗，领取廿年图。
忆菱
作者：吴绮
朝代：清
体裁：五言律诗

本是江南客，年年听采菱。白纤咀脆月，红嫩剥甜冰。水叶肥堪咏，湖莲冷漫矜。谁言鱼刺史，作饭我犹能。
忆萝月·秋闺听雨
作者：吴绮
朝代：清

拂罢红珠斗帐，两叶宫眉相向。宝奁频展不成妆，懒照秋来模样。更头孤雁到，拖带过、雨声一晌。凄凄戚戚是侬心，怨煞败荷残响。
快雪堂观剧·其一
作者：吴绮
朝代：清
体裁：七言绝句

鱼藻池边秋夜清，玉船徐引烛花明。不知何处春风起，吹出雏莺百啭声。
快雪堂观剧·其二
作者：吴绮
朝代：清
体裁：七言绝句

西园清燕好留连，翠管红弦不曙天。看到舞腰低转处，不妨人唤柘枝颠。
念奴娇 其一 送孙无言归黄山次曹顾庵
作者：吴绮
朝代：清

苏门鸾啸，尽东华尘坌，离魂凄绝。把手琼箫明月下，一笛又吹横铁。练水鱼肥，黄山鹤瘦，溪树绕莺舌。北窗高卧，长卿已倦游辙。试看眼底纷纭，几年人事，花样都全别。何似钓台烟水上，不问蜗蝇喧热。陇首长镵，床头浊酒，谁巧谁为拙。送君归矣，柳花正似飞雪。
念奴娇 其三 西湖坐雨和韵
作者：吴绮
朝代：清

皋亭云霭，似愁痴一段，忽添娇妩。镜里明眸浑似睡，又是烟迷南浦。柳剩慵腰，桃含泪靥，红困蜻蜓舞。金乌不见，无端却恨夸父。人在庾亮楼头，闲吟倚槛，空把寒鸥数。密约西陵应误了，拟待来朝晴补。影断香车，泥封蜡屐，其奈而今苦。两山钟打，方知日影分午。
念奴娇 其二 社集吴山望西子湖
作者：吴绮
朝代：清

西子娇憨，把两峰山色，偷将眉妩。做雨弄晴犹未了，又被白苏收取。桂子多情，荷香无赖，分付闲鸥鹭。兰亭今日，怆然俯仰千古。况是如云胜友，超然台上，立马图中处。慷慨乾坤无限事，肠断画船歌舞。葛岭烟霞，段桥花柳，依旧西陵树。笑倾绿醑，钱郎今在何许。
念奴娇 其五 四十九自寿次澹心
作者：吴绮
朝代：清

次公狂甚，只终朝独坐，爱山台上。鱼鸟江湖聊自得，怕学市儿官样。衙散载花，公馀放鹤，忘却称州将。开楼一啸，此身如在图障。遥想张赵当年，埋轮破柱，意气真何壮。欲效前人犹未可，空忆牛衣相向。塞马功名，海鸥时世，宁必分欣怅。月明高兴，笑予何遽非亮。
念奴娇 其四 初晴湖上即事
作者：吴绮
朝代：清

晓霞红彻，倩羲和持取，彤轮初沐。林外鸣鸠催妇急，不顾鹦哥睡熟。暖入棠梨，轻松柳絮，渐看花魂续。倚栏一睇，南屏青翠遥矗。别有宝马鞭柔，钿车路软，芳草裙腰蹙。粉色衣香春不管，尽占明湖几曲。掷眼兜鞋，凭肩稳髻，处处穿花竹。天应不负，韶光一百零六。
念奴娇 其四 初晴湖上即事
作者：吴绮
朝代：清
体裁：词

晓霞红彻，倩羲和持取，彤轮初沐。林外鸣鸠催妇急，不顾鹦哥睡熟。暖入棠梨，轻松柳絮，渐看花魂续。倚阑一睇，南屏青翠遥矗。别有宝马鞭柔，钿车路软，芳草裙腰蹙。粉色衣香春不管，尽占明湖几曲。掷眼兜鞋，凭肩稳髻，处处穿花竹。天应不负，韶光一百零六。
念奴娇·冬日，偕野君、循蜚饮荩思斋头
作者：吴绮
朝代：清

碧毡飘雪，正窗畔梅蕊，又开初腊。人有机云同载酒，倾倒小花蛮榼。醉眼横天，雄心问月，笑把刘伶锸。乌乌耳热，筑声夜半相答。更有秋浦先生，南州高士，拈韵朱丝靸。一曲旗亭成绝调，谁许浪称荀鸭。身外浮名，眼中怪事，总付风前蜡。倚楼横笛，为予更扫陈榻。
念奴娇·送孙无言归黄山次曹顾庵
作者：吴绮
朝代：清

苏门鸾啸，尽东华尘坌，离魂凄绝。把手琼箫明月下，一笛又吹横铁。练水鱼肥，黄山鹤瘦，溪树绕莺舌。北窗高卧，长卿已倦游辙。试看眼底纷纭，几年人事，花样都全别。何似钓台烟水上，不问蜗蝇喧热。陇首长镵，床头浊酒，谁巧谁为拙。送君归矣，柳花正似飞雪。西子娇憨，把两峰山色，偷将眉妩。做雨弄晴犹未了，又被白苏收取。桂子多情，荷香无赖，分付闲鸥鹭。兰亭今日，怆然俯仰千古。况是如云胜友，超然台上，立马图中处。慷慨乾坤无限事，肠断画船歌舞。葛岭烟霞，段桥花柳，依旧西陵树。笑倾绿醑，钱郎今在何许。皋亭云霭，似愁痴一段，忽添娇妩。镜里明眸浑似睡，又是烟迷南浦。柳剩慵腰，桃含泪靥，红困蜻蜓舞。金乌不见，无端却恨夸父。人在庾亮楼头，闲吟倚槛，空把寒鸥数。密约西陵应误了，拟待来朝晴补。影断香车，泥封蜡屐，其奈而今苦。两山钟打，方知日影分午。晓霞红彻，倩羲和持取，彤轮初沐。林外鸣鸠催妇急，不顾鹦哥睡熟。暖入棠梨，轻松柳絮，渐看花魂续。倚栏一睇，南屏青翠遥矗。别有宝马鞭柔，钿车路软，芳草裙腰蹙。粉色衣香春不管，尽占明湖几曲。掷眼兜鞋，凭肩稳髻，处处穿花竹。天应不负，韶光一百零六。次公狂甚，只终朝独坐，爱山台上。鱼鸟江湖聊自得，怕学市儿官样。衙散载花，公馀放鹤，忘却称州将。开楼一啸，此身如在图障。遥想张赵当年，埋轮破柱，意气真何壮。欲效前人犹未可，空忆牛衣相向。塞马功名，海鸥时世，宁必分欣怅。月明高兴，笑予何遽非亮。
忽忽
作者：吴绮
朝代：清
体裁：五言律诗

忽忽常无思，秋来自鲜欢。祗缘安薄命，不敢贱微官。夜永清觞浅，天寒紫褐宽。子云方执戟，奇字与谁看。
怀丰携具同诸子饮莼芗舸分韵得乡字
作者：吴绮
朝代：清
体裁：七言律诗

子荆高致不寻常，蛮榼携来坐晚凉。桐叶碧喧过急雨，竹梢红剩袅残阳。隋桥正有吹箫恨，漆室徒烦倚柱伤。金垒满前须酩酊，肯教薄醉不成乡。
怀古楼
作者：吴绮
朝代：清
体裁：五言律诗

化城无近想，蜃气一何奇。白月留前代，青山是旧时。身高难自下，意密许谁知。王粲凭栏处，斜阳多恨迟。
怀广陵同社诸子
作者：吴绮
朝代：清
体裁：七言律诗

作客金门岁月催，每因佳日忆追陪。青帘厌酒吴姬小，玉笛临江越客来。梦醒不堪闻落叶，诗成徒欲访寒梅。只今羽猎求才子，词赋何人继马枚。
怀汉高士梁鸿
作者：吴绮
朝代：清
体裁：五言排律

时微思介节，道否重幽人。凤览辉常下，龙潜德始神。交从异代合，志向屈时伸。养癖存孤性，含贞保大伦。独留心迹在，长使道风新。汉代曾遗俗，梁生本绝尘。著书高自许，灭灶介难亲。椎髻闺中友，耕田谷口身。行歌原有托，名姓或非真。直欲同园夏，宁惟似井春。明王生见忌，烈士死相邻。举世方趋热，千秋只爱贫。高宗行遁久，旧史展看频。笑我同为客，如君竟未臣。弋徒翔远鹊，网不絓祥麟。越叟空思越，秦人忽去秦。伤时思往事，望远属良辰。古道谁能许，遐心未易陈。缅思千载上，啸咏五湖滨。谁复能逃世，吾其欲问津。
怀蒲公和尚
作者：吴绮
朝代：清
体裁：七言律诗

问法常思访道林，我来君去费幽寻。始知六代名山地，不了三秋上士心。翠壁摩云堪纵眺，清江著月好閒吟。如何韩信城边路，草没蒲团未布金。
怨诗·其一
作者：吴绮
朝代：清
体裁：五言绝句

朝来妆阁下，不复画眉湾。为恨郎行日，遮郎是远山。
怨诗·其二
作者：吴绮
朝代：清
体裁：五言绝句

种荷塘水里，莫种小桥前。花开同一藕，分作两边莲。
悼友诗 其一 邹建之
作者：吴绮
朝代：清
体裁：七言律诗

自是梁园授简人，堪悲冤血溅泥尘。苍天不解怜才隽，黑劫何曾赦贱贫。几日醇醪归后想，一编奇字梦中身。西斋尚有留题处，眼见银钩泪满巾。
悼友诗 其三 高申伯
作者：吴绮
朝代：清
体裁：七言律诗

陈东痛哭已吞声，南望惊传系短缨。蟋蟀河山归宰相，蜉蝣风节在诸生。丹楹一代名无忝，白马三更梦不平。却忆射书城下者，夜台瓜葛好班荆。
悼友诗 其二 赵子璘
作者：吴绮
朝代：清
体裁：七言律诗

登楼煮酒只今年，再过双扉锁暮烟。身后有人嫌调冷，生前无事许人怜。文园命薄终悭遇，昌谷才高亦累仙。从此茱萸湾畔路，不堪回忆李膺船。
悼狸奴
作者：吴绮
朝代：清
体裁：五言律诗

白老能多慧，相驯五载馀。食惟分饼饵，力可护诗书。觅主常登榻，依人每绕裾。也应须灭度，特为诵如如。
惊蛰日置酒于守中堂梅花下为短歌以纪其事邀长白同作
作者：吴绮
朝代：清
体裁：古风

人间已负看花约，来与山梅同寂寞。此花昨夜忽全开，雪影离离生绿萼。相携绿酒向花前，共道此花胜去年。五木呼卢挥大斗，绕屋寒花如映手。花兮花兮甚有灵，将开未开吾眼明。肯为酸风还闭目，独爱此花看不足。想见山空月上时，江南江北寄相思。
惜分钗 其一 闺忆
作者：吴绮
朝代：清

春初到，寒犹峭。碧窗人向东风笑。花千枝，柳千丝。燕子莺儿，相见何时。迟。迟。人难料，情空抱。愁来玉镜先知道。话长疑，梦长啼。月照红廊，独坐颦眉。痴。痴。
惜分钗 其三 离绪
作者：吴绮
朝代：清

星初渡，月乍吐。闷酒斟残留不住。语声低，泪痕齐。几回欲别，此际离离。依。依。行不免，情何遣。衣带长江天样远。百般忧，两边愁。无聊夜月，有恨清秋。休。休。
惜分钗 其二 忆别
作者：吴绮
朝代：清

横塘路，西陵渡。柳丝遮断凭楼处。晓风清，早潮平。一幅轻帆，十里长亭。行。行。留难住，愁无数。刘郎自为桃花误。炙银笙，弄瑶筝。三生旧约，半晌离情。停。停。
惜分钗·闺忆
作者：吴绮
朝代：清

春初到，寒犹峭。碧窗人向东风笑。花千枝，柳千丝。燕子莺儿，相见何时。迟。迟。人难料，情空抱。愁来玉镜先知道。话长疑，梦长啼。月照红廊，独坐颦眉。痴。痴。横塘路，西陵渡。柳丝遮断凭楼处。晓风清，早潮平。一幅轻帆，十里长亭。行。行。留难住，愁无数。刘郎自为桃花误。炙银笙，弄瑶筝。三生旧约，半晌离情。停。停。星初渡，月乍吐。闷酒斟残留不住。语声低，泪痕齐。几回欲别，此际离离。依。依。行不免，情何遣。衣带长江天样远。百般忧，两边愁。无聊夜月，有恨清秋。休。休。
惜分飞 其三 寒夜闻雁
作者：吴绮
朝代：清

霜逼寒衾孤梦断，梦里归期难算。夜夜无人管，醒来只有灯相伴。山枕斜欹浑欲倦，何处飞来只雁。叫得霜雪乱，声声多是江南怨。
惜分飞 其二 望夫矶
作者：吴绮
朝代：清

岁岁江干愁伫立，看遍古今秋色。多少归帆疾，如何不见当年客。莓苔改尽罗衫碧，莫道重逢不识。但说归来得，石头曾有能言日。
惜分飞 其四 意中
作者：吴绮
朝代：清

酒散西苑卧翠茵，灯已昏昏。一轮晴月破凉云，窗眼里照愁身。双眸欲睡翻成醒，无奈得自家嗔。十年衣惹洛阳尘，空负了意中人。
惜分飞·寒夜
作者：吴绮
朝代：清

昨晚西窗风料峭，又把黄梅瘦了。人被花香恼，起看天共青山老。鹤叫空庭霜月小，夜来冻云如晓。谁信多情道，相思渐觉诗狂少。
惜分飞·寒夜
作者：吴绮
朝代：清
体裁：词

昨晚西窗风斜峭，又把黄梅瘦了。人被花香恼，起看天共青山老。鹤叫空庭霜月小，夜来冻云如晓。谁信多情道，相思渐觉诗狂少。
惜分飞·寒夜
作者：吴绮
朝代：清

昨晚西窗风斜峭，又把黄梅瘦了。人被花香恼，起看天共青山老。鹤叫空庭霜月小，夜来冻云如晓。谁信多情道，相思渐觉诗狂少。岁岁江干愁伫立，看遍古今秋色。多少归帆疾，如何不见当年客。莓苔改尽罗衫碧，莫道重逢不识。但说归来得，石头曾有能言日。霜逼寒衾孤梦断，梦里归期难算。夜夜无人管，醒来只有灯相伴。山枕斜欹浑欲倦，何处飞来只雁。叫得霜雪乱，声声多是江南怨。酒散西苑卧翠茵，灯已昏昏。一轮晴月破凉云，窗眼里照愁身。双眸欲睡翻成醒，无奈得自家嗔。十年衣惹洛阳尘，空负了意中人。
惜春容·台城
作者：吴绮
朝代：清

城边曾记种杨柳。城里兴亡似翻手。流汗空惊跛脚奴，舍身不济枯肠叟。金床宫女暗垂泪。石阙贡人空顿首。谁怜辛苦为江山，一错难成值重九。
惠山德水亭傍大树为风所撼或请伐之澹心作留树诗因次其韵·其二
作者：吴绮
朝代：清
体裁：五言律诗

本是何年植，栽培复再新。湖山原有主，风雨信非人。应共花开洛，宁忧梓化秦。请看多事日，此地独阳春。
惠山德水亭傍大树为风所撼或请伐之澹心作留树诗因次其韵其年僧持淡心集生过访寄畅园同家枚吉暨潜儿小集涧中分韵·其一
作者：吴绮
朝代：清
体裁：五言律诗

无客意不适，客来生远心。松阴分小憩，涧响入微吟。老树閒中古，名山醉里深。幽情知乐极，横篴晚披襟。
愁春未醒·春夜闻邻家度曲次文友赠青儿韵
作者：吴绮
朝代：清

梨云犹冻，鹤梦难成。是东风无赖、隔墙吹送六幺声。管急弦繁，子夜情教蜡炬生。仆原多恨，奈何频唤，不醉如酲。莫问娇娆，料他扇低，自是盈盈。想渡江、当年桃叶，啭比莺轻。此际凄凉，谢家月色满空庭。堪怜杜牧，青楼何处，薄幸留名。
感事·其一
作者：吴绮
朝代：清
体裁：七言律诗

无凭清梦绕天涯，支枕宵分思转加。半夜风灯窥案鼠，五更霜柝过檐鸦。饱经世故贤张翰，冷阅交情忆叔牙。自是青衫堪下泪，不须江上听琵琶。
感事·其三
作者：吴绮
朝代：清
体裁：七言律诗

京雒缁尘改素衣，那堪时事与心违。生来食蓼浑忘苦，梦里藏蕉久悟非。湖海有人高卧榻，江山何地稳渔矶。新逢邻叟曾相讯，旧隐垂杨已十围。
感事·其二
作者：吴绮
朝代：清
体裁：七言律诗

土室藜床夜复晨，深秋兀兀转伤神。敢言磨蝎欺才子，长愧穷鱼累故人。碧草渐枯愁里色，黄花不醉病中身。笑他朝槿随荣落，何必风吹上绣茵。
感事·其四
作者：吴绮
朝代：清
体裁：七言律诗

丛桂淮南落绛英，飘蓬翻悔计无成。十年未许归王粲，五岳何缘到向平。倦极祗留书作伴，愁多时借酒为名。丰城剑气谁能识，夜起閒看斗宿横。
感恩多·看美人卧
作者：吴绮
朝代：清

霞敛红窗晓，屈戌黄金小。鹦鹉莫惊猜，报人来。偷觑屏山深处，有人眠有人眠。倦眼惺忪，压衾花半边。
感旧篇 其一 孙廷评新斋先生
作者：吴绮
朝代：清
体裁：七言律诗

廷尉清风孰与论，生儿犹有仲谋存。山中芝老先生节，篱下花开旧主恩。独许邺侯誇小友，长教漂母饭王孙。而今杖履凄凉甚，元季相看益断魂。
感旧篇 其三 吴学士梅村先生
作者：吴绮
朝代：清
体裁：七言律诗

江关萧瑟古今愁，宗衮文章八代优。雅志岂须题墓见，馀生端为著书留。乱山短梦传佳咏，落日高台忆旧游。青史飘零华屋冷，羊昙空自哭西州。
感旧篇 其二 赵尚书洞门先生
作者：吴绮
朝代：清
体裁：七言律诗

孔鲤庭前事未忘，尚书清节动秋霜。箧中剩有三千牍，身后从无八百桑。腹痛远难将酒过，心知先已恸琴亡。飘零两代归何处，燕子春来几夕阳。
感遇·其一
作者：吴绮
朝代：清
体裁：古风

清署寂无营，垂帘挂朝旭。庭有百尺槐，团团盖苍蔚。上枝拂云电，下枝荫华屋。凡此尺寸材，蒙茸托其族。既免暵阳焦，又得晚风谡。根株得所依，神志曾无辱。愿言永垂阴，庶保岁寒绿。
感遇·其一
作者：吴绮
朝代：清
体裁：七言律诗

行藏准拟泛虚舟，岂意翻同雁鹜谋。剑以有光难在匣，钓因不曲枉垂钩。事多悔吝皆苍耳，人是英雄易白头。满地浮云愁极目，花间莫上最高楼。
感遇·其七
作者：吴绮
朝代：清
体裁：七言律诗

处处江山送夕阳，柴门独立更苍茫。违时未必因孤性，逢世何须定靓妆。栎以不材偏得寿，兰虽无主更留香。久知骨相封侯少，曲部终当事酿王。
感遇·其三
作者：吴绮
朝代：清
体裁：古风

岱宗高不极，肤寸润方州。渤海广无际，吐纳资万流。古之至德人，动为物所求。伟哉李元礼，列坐群贤优。昌黎特后起，贾孟皆从游。一顾亦云偶，终古称骅骝。所以重感恩，烈士身为酬。耿抱知已心，日月无穷休。
感遇·其三
作者：吴绮
朝代：清
体裁：七言律诗

清霜忽讶井梧凋，是处黄云起暮雕。扰攘齐门犹鼓瑟，凄凉吴市独吹箫。多忧未合成华首，既死谁知爱细腰。曲巷泥深人不过，车声欲度转遥遥。
感遇·其九
作者：吴绮
朝代：清
体裁：七言律诗

芥子安能出坳堂，不堪冷眼看当场。谁教李白来天上，又使杨朱泣路旁。到处尘埃羞入洛，几年词赋悔游梁。麻姑见事知应晚，东海原来合种桑。
感遇·其二
作者：吴绮
朝代：清
体裁：古风

丰城有长剑，雷涣测其精。荆山有顽璞，卞和识其荣。智者不虚赏，微物昭令名。嗟哉斯人徒，忽与草木并。所冀遇君子，寄托抒微情。肝胆不敢贱，躯命固所轻。斥鴳在枋榆，无藉难自行。苍蝇附骐骥，乃陟千里程。
感遇·其二
作者：吴绮
朝代：清
体裁：七言律诗

唾壶敲碎气空昂，转眼晨辉到女桑。地险难通盘马谷，身閒不上斗鸡场。无聊日月经虞夏，多事乾坤有汉唐。弹指声中成白发，那能重作倚门妆。
感遇·其五
作者：吴绮
朝代：清
体裁：七言律诗

见说钟期懒听琴，空教翘首觅知音。著书有客曾投阁，颂酒何人共入林。梦里溪山成往事，眼前风月负初心。芙蓉寥落三湘晚，憔悴难为泽畔唫。
感遇·其八
作者：吴绮
朝代：清
体裁：七言律诗

扑尽元规扇上尘，閒门聊且送残春。已拚啖蔗非佳境，何用遗柑达要津。晓起谁为无事日，秋来多是不平人。气高湖海终何益，只合空山老斲轮。
感遇·其六
作者：吴绮
朝代：清
体裁：七言律诗

当年肯道数偏奇，身世谁知两不宜。误信读书应有此，耻为束带复何之。瓮头吏部真名士，柱下先生是�师。跃马刺肥诚未易，又看閒过百花时。
感遇·其十
作者：吴绮
朝代：清
体裁：七言律诗

沙边著眼漫相猜，旧雨于今已不来。好事半从閒里过，愁心偏向醉中回。徒传宝玉能三献，敢信明珠有十枚。摇落江关缘底事，子山归后莫兴哀。
感遇·其十一
作者：吴绮
朝代：清
体裁：七言律诗

但醉宁嫌卯与辰，吾侪今已任沉沦。荣枯似我齐庄叟，长短凭谁较李绅。乞食院中披毳衲，看花池上倒纶巾。从教推骂时时有，忍辱由来是往因。
感遇·其十二
作者：吴绮
朝代：清
体裁：七言律诗

几年泛宅百花洲，今日逢君脱蒯缑。入道未深犹有恨，著书无事辄招尤。弹成渌水安栖隐，写得青山学卧游。一卷离骚两瓶酒，鹿门相趁足高秋。
感遇·其四
作者：吴绮
朝代：清
体裁：七言律诗

空劳宋玉赋招魂，博得怀沙亦楚恩。豪杰难逢王处仲，神仙谁识魏华存。长携诗卷花遮路，才挂鱼竿月满门。一曲长歌人已醉，也知漂泊信乾坤。
慈仁寺访鹤问玉少不遇
作者：吴绮
朝代：清
体裁：五言律诗

有约扣禅关，良朋杳霭间。偶来斜日晚，独对古松还。残磬归僧定，高云让客閒。留题在蕉叶，空剩墨痕斑。
慧山
作者：吴绮
朝代：清
体裁：七言律诗

客散临邛不更招，泉亭犹自傍兰苕。三春槐火僧窗晚，十里松风客舫遥。陆羽岂知成酒德，刘攽何事困茶娇。夕阳多少红楼树，莫向山中问野樵。
慧泉和立斋学士韵
作者：吴绮
朝代：清
体裁：五言律诗

合在中泠上，虚将第二传。润沾十万户，清彻几千年。欲证茶仙佛，能分酒圣贤。如何争汲罢，雪乳更渟然。
憩虎跑寺
作者：吴绮
朝代：清
体裁：五言律诗

一径入深树，古藤当道傍。寺围山霭翠，泉带岳云香。花药虚堂静，茶瓜午梦凉。坡仙有遗句，传写入奚囊。
憺园
作者：吴绮
朝代：清
体裁：五言律诗

名士无尘想，幽栖向此间。随行双白鹤，对坐一青山。得意即成旷，抗怀长自閒。我来如入剡，系艇欲忘还。
戏拟无题·其一
作者：吴绮
朝代：清
体裁：七言律诗

鞦韆过后落花初，青粉墙围道韫居。红纸半题吟剩句，绣床横叠读残书。箫缘少和难招凤，字有相思莫剖鱼。谁遣锦江春水滑，扫眉今见女相如。
戏拟无题·其三
作者：吴绮
朝代：清
体裁：七言律诗

种得离愁似草般，春来到处映花关。那知弱海三千水，竟隔巫阳十二山。思妇泪残花欲死，望夫心在石非顽。莫愁艇子无消息，盼断秦淮第几湾。
戏拟无题·其二
作者：吴绮
朝代：清
体裁：七言律诗

也知才调不虚生，何意偏将薄笨迎。世有伯鸾应得汝，人非司马敢呼卿。含啼暗掷金条脱，选梦难求翠织成。惆怅仙鸾隔烟雾，教人愁绝是空名。
戏拟无题·其五
作者：吴绮
朝代：清
体裁：七言律诗

小姑生长住青溪，仙树菁葱玉洞西。空有閒情随海燕，不堪文彩对山鸡。人前作别情难语，梦里相寻路易迷。己负罗浮好花信，垂条惊见绿阴齐。
戏拟无题·其六
作者：吴绮
朝代：清
体裁：七言律诗

莫拟当年旧苧萝，伤心不唱采莲歌。才生红粉须眉薄，愁在青衫涕泪多。锦带暗联鱼子缬，画裙羞捲麝香罗。五湖肯逐鸱夷去，一舸何辞着短蓑。
戏拟无题·其四
作者：吴绮
朝代：清
体裁：七言律诗

灵犀初解辟芳尘，斜倚箜篌度此春。一世不成如意事，两边齐作断肠人。瘦来不稳珠腰被，画就犹藏绣领巾。买取馀杭仙媪酒，碧桃花下唤真真。
我忆
作者：吴绮
朝代：清
体裁：七言律诗

春日春情结胜俦，东郊景物恣遨游。草堂千里紫叱拨，柳色一声黄栗留。花落未落惜别酒，人醉不醉闻閒讴。我忆江南正如此，萧条京国今何求。
戴尚书银印歌
作者：吴绮
朝代：清
体裁：古风

尚书戴公渤海英，谏书早动承明庭。勋业已过杜元凯，诗篇不数刘长卿。有时点笔画丘壑，丹崖碧水云烟落。不将綵绘竞声名，但取经纶寓盘礴。此时四海渐无故，天子神明托豪素。上苑羞图宋帝鹰，中林爱写宣皇兔。闻公名姓识公才，敕使频教供御来。百尺鹅溪图海岳，千番蜀纸画楼台。画成催进翔鸾殿，展看遥闻至尊羡。已裁宫锦赐天衣，宸章更使朱提鍊。御制丹书四字篇，上言米芾画中禅。下言烟峦世所少，吁嗟汝说真其传。印凡大籀一十六，螭钮龙函裹黄袱。天上中涓一骑来，人间忽见云霞簇。诏曰作画尽教钤，赐汝子孙宝无失。小臣此时适在旁，亲见君臣契如一。我闻蹇夏当年曾有此，纠缪绳愆传国史。又闻宋室郑介夫，流民作绘讥当途。元宗昔日好观画，□□为进比干图。吁嗟大臣爱君固有道，笔墨微茫存典奥。公权托讽岂无因，公乎公乎何以报。
房砚歌
作者：吴绮
朝代：清
体裁：古风

吾家阿咸能好奇，示我古砚光陆离。云是贞观房相物，孟津宗伯曾临池。我视此砚质颇古，刻篆回环蝌蚪伍。翰墨相传几代人，莓苔尚积千年土。千年山骨斲秋烟，几代词坛喷玉泉。试看龙尾无他润，把似鸲睛让此坚。因思仙李飞龙见，房杜乘时逢主眷。朝携镂管上瀛洲，夜草麻音归制院。此砚曾经傍伟人，琉璃为匣锦为茵。张家赐铁不足数，卫国结邻非所珍。贵重应言世无有，宁知更落尚书手。红烛筵前五凤成，青藤纸上千蛟走。两转风华未易论，一朝沦弃委篱根。野人已作尘泥贱，过客谁知琬琰尊。岂期今日遇吾曹，拂拭重教染兔毫。乃知隐见皆时命，人辱人荣固无定。昭陵玉匣漳台瓦，此日漂零无见者。何如此砚点寒星，还近扬雄旧草亭。乞归为作陶泓传，更勒鸾台小字铭。
扑满
作者：吴绮
朝代：清
体裁：五言律诗

自入邹生札，型模实未殊。空虚宁有待，盛满不堪虞。腹胀彭亨豕，胸藏朽烂蚨。可怜蹉跌后，中抱亦区区。
扬州柳枝词十首·其一
作者：吴绮
朝代：清
体裁：七言绝句

杨柳青青覆大堤，花开那复问高低。无端嫁与春风去，一点东来一点西。
扬州柳枝词十首·其七
作者：吴绮
朝代：清
体裁：七言绝句

怒马鲜衣滚陌尘，一番烽火一番新。凌云但有黄罗盖，何必相如赋大人。
扬州柳枝词十首·其三
作者：吴绮
朝代：清
体裁：七言绝句

䢴水东来碧似油，垂杨一带起朱楼。谁将当日隋宫地，改作山塘半日游。
扬州柳枝词十首·其九
作者：吴绮
朝代：清
体裁：七言绝句

义济桥横郡郭边，金炉宝鼎杂龙涎。如何秦掾红楼下，姹女妆成惯数钱。
扬州柳枝词十首·其二
作者：吴绮
朝代：清
体裁：七言绝句

隋堤柳下绿窗疏，碧玉何曾驾钿车。自逐刘家旧鸡犬，尽从时世斗妆梳。
扬州柳枝词十首·其五
作者：吴绮
朝代：清
体裁：七言绝句

玉钩斜畔草萧萧，剩有新妆倚画桡。金管不须船送酒，一行青纻小红桥。
扬州柳枝词十首·其八
作者：吴绮
朝代：清
体裁：七言绝句

灼灼高冠灿灿裳，乌衣门巷好儿郎。横肩十里重城内，街卒难容杜牧狂。
扬州柳枝词十首·其六
作者：吴绮
朝代：清
体裁：七言绝句

春到平山事若何，香车宝马日经过。送生堂里鞋儿好，竹院何曾拜普陀。
扬州柳枝词十首·其十
作者：吴绮
朝代：清
体裁：七言绝句

竹西歌吹几人闻，明月凭谁说二分。我是参军徒有赋，不堪城上看斜曛。
扬州柳枝词十首·其四
作者：吴绮
朝代：清
体裁：七言绝句

欲向郎前事事谙，一时装裹薄吴蚕。春衣裁得从人看，花样新来出海南。
扬帆北岸过采石不能登舟中以酒遥酹太白先生并望常开平战处
作者：吴绮
朝代：清
体裁：七言律诗

风激高崖帆转迟，中流遥指碧参差。人非文字难传世，事到英雄亦有时。西蜀奇才明月在，东吴王气晚潮知。兰成老去谁相识，独倚扁舟多所思。
扶晨山尊嵎宾来自广陵小饮桃叶河亭分得吹字
作者：吴绮
朝代：清
体裁：五言律诗

作客长怀远，欢游少定期。月中人忽到，江上笛初吹。桃叶可怜地，菊花宜醉时。今宵不同饮，几夜又相思。
抒山
作者：吴绮
朝代：清
体裁：古风

望岭陟岧峣，沿溪入葱倩。遂至夏王村，复越黄檗涧。三癸溯遗踪，登高足忘倦。清流绕芳原，晴阳叠层巘。山谷乃不殊，云岚时互变。东南烟华生，城郭了如见。遥思颜平原，夙与开士善。高唱苕花间，尘外有遐羡。
投许石园明府
作者：吴绮
朝代：清
体裁：七言律诗

蒹葭入望碧云平，花县来逢制锦成。客子偶寻明月好，使君真似大江清。印床自绕青山色，判案长蜚白雪声。画省含香久相待，早薰朝服上蓬瀛。
折杨柳
作者：吴绮
朝代：清
体裁：古风

杨柳未成花，春风满妾家。送君辞妾去，折柳捐芳华。芳华宁可久，误妾青闺守。蛛丝网钿筝，蝶粉尘歌袖。柳花今复飞，不见紫骝归。相思无处说，还梦入空帏。
报国寺双松歌
作者：吴绮
朝代：清
体裁：古风

昔年曾读燕台记，闻有慈仁松特异。古老宁知种者谁，离披转失栽时意。于今时世已沧桑，双树犹然拜梵王。乍见但教生错愕，频来还许立苍茫。苍茫意气何奇特，耳目之间从未得。夭矫不肯上苍天，拗怒何时穿白石。石裂天荒不可支，横拿侧出如相持。坤舆震坼盘双蜃，海水翻腾走万螭。左者斜窥右者仰，上出雕甍下玄壤。翠涛横舞觉风来，碧藓平铺看月朗。月朗风来年复年，霜催雨折见前贤。大夫不受秦官辱，君子谁从晚岁传。我来看松敬松表，欲语松奇翻莫道。荒唐如读漆园书，纵横似见张颠草。吁嗟双松兮双松，松兮何始将何终。楼桑已斧庙柏爨，吾欲持此归鸿濛。
招隐室
作者：吴绮
朝代：清
体裁：五言律诗

秋风开一境，幽绝已无伦。薜荔难为伴，菰芦大有人。波光摇素壁，花影隔红尘。蕙帐空相待，岩边老桂春。
拟今日良宴会
作者：吴绮
朝代：清
体裁：古风

芳条茂青陆，名彦盛东都。相逢巩洛畔，列坐高李徒。玉盘进华食，朱瑟扬妙歈。罗衣舞春烟，欲进娇含曥。主人前致语，努力为欢娱。良遇不得再，荣名难有馀。请君视皎月，倏忽翔金乌。
拟古
作者：吴绮
朝代：清
体裁：古风

燕赵多佳人，容光镜华悦。有美独空谷，所怀在贞洁。含矑扬清讴，被服日馨越。愿言御君子，欢爱两无歇。胡为不见知，坐废桃李月。将无金屋人，蛾眉更奇绝。
拟寄江夏君·其一
作者：吴绮
朝代：清
体裁：七言绝句

泛泛兰舟晚更横，凤皇城下走滩声。炎州秋尽犹馀暑，莫取寒砧捣月明。
拟寄江夏君·其二
作者：吴绮
朝代：清
体裁：七言绝句

万里章江雪浪催，聂都山畔首重回。游人不似章江水，更过梅花国里来。
拟庭中有奇树
作者：吴绮
朝代：清
体裁：古风

条风振迟日，珍木发奇滋。亭亭百尺干，枝叶相扶持。岂无琴瑟用，冀见鸾凤姿。羽仪邈难即，荣落亦有时。芳华不自荐，葳蕤当为谁。
拟明月何皎皎
作者：吴绮
朝代：清
体裁：古风

天末敛馀霞，娥辉澄素练。虚影入房栊，庭花静如霰。我有所怀人，皎然若相见。但恐在远道，阴晴异乡县。踌躇步前楹，飞鸿落清怨。何为久离居，阻隔欢与宴。
拟结客少年场
作者：吴绮
朝代：清
体裁：古风

豪杰推三辅，轻肥重五陵。经过向燕市，横帻飘长缨。剑怒白虹出，酒激浮云蒸。所得在意气，赴急如秋鹰。大息顾两儒，矩步趋时名。笑觅荆高侣，狂歌变徵声。
挽姜黄门贞毅先生
作者：吴绮
朝代：清
体裁：七言律诗

浩气凭谁剪纸招，全归帝所信非遥。荷戈此日心犹壮，攀槛当时血未消。茂苑土风非故里，敬亭山色自前朝。江东词客精灵在，泉下应须浊酒浇。
挽董少君·其一
作者：吴绮
朝代：清
体裁：七言律诗

憔悴春衫杏子纱，潘郎二月葬梨花。愁能无泪天将老，死到多情月不华。抛散珍珠思闹扫，丢残铁拨在琵琶。莫言爉烛因灰尽，想到当年油壁车。
挽董少君·其七
作者：吴绮
朝代：清
体裁：七言律诗

月路云阶信渺茫，愁人夜起合欢床。娇心欲尽原非福，薄命无才或可长。雕玉枕沾花瓣粉，缕金箱叠藕丝裳。痴魂不逐梨云去，肯向巫山魅楚王。
挽董少君·其三
作者：吴绮
朝代：清
体裁：七言律诗

空有迎仙八宝台，凄凉义髻覆尘埃。已无翠被容贪梦，谁向红窗肯爱才。松柏忍堪犹并结，芙蓉从此不双开。苍天未解怜殊色，欲倩灵均问凤媒。
挽董少君·其二
作者：吴绮
朝代：清
体裁：七言律诗

半夜巫山结冷云，鳏猿寡鹤不堪闻。情销软玉芙蓉障，香碎泥金蛱蝶裙。妆为好多都是恨，愁从想极转难分。可怜一片桃花土，先筑雏鸾几尺坟。
挽董少君·其五
作者：吴绮
朝代：清
体裁：七言律诗

折得寒梅向庾林，无人能办惜芳心。等金身上花终始，埋玉山中树古今。转妒白头能薄倖，不关红粉失知音。此生倘遇鸿都客，阆苑应知次第寻。
挽董少君·其八
作者：吴绮
朝代：清
体裁：七言律诗

响屧难闻下玉除，茂陵琴倚马相如。长怜病起能看月，最忆妆成好读书。澹菊似人徒有影，幽兰无语竟先锄。年来欲更修眉史，特为红颜赋子虚。
挽董少君·其六
作者：吴绮
朝代：清
体裁：七言律诗

帐中环佩望迟迟，肠断春蚕死后丝。儿女何能知古处，英雄谁信不时宜。支离白月长生语，零落红笺小字诗。莫怪东阳新病沈，十年吾亦为花痴。
挽董少君·其四
作者：吴绮
朝代：清
体裁：七言律诗

麻姑去后小姑閒，独剩双成又早还。此日若教居海上，当年何事降人间。青丝有结宽腰带，白玉无心认指环。地下果容长见忆，也应愁损旧眉弯。
换巢鸾凤·有遗予诗者不敢答且不忍答用史邦卿韵
作者：吴绮
朝代：清

天妒人娇。正鸾羞觅渡，鹊懒填桥。忽来灯下句，如听雨中箫。遥知堪瘦倚阑腰。病因影起，香随梦销。孤眠起，想只有玉楼花照。清悄。鸿飘渺。门掩苎萝，空把灵犀抱。拣尽寒枝，压残金线，幽怨寄怀香草。频展乌丝断离肠，奈何欲唤青天老。而今情绪，凭谁问取分晓。
换巢鸾凤·有遗予诗者不敢答且不忍答用史邦卿韵
作者：吴绮
朝代：清
体裁：词

天妒人娇。正鸾羞觅渡，鹊懒填桥。忽来灯下句，如听雨中箫。遥知堪瘦倚阑腰。病因影起，香随梦销。孤眠起，想只有玉楼花照。清悄。鸿飘缈。门掩苧萝，空把灵犀抱。拣尽寒枝，压残金线，幽怨寄怀香草。频展乌丝断离肠，奈何欲唤青天老。而今情绪，凭谁问取分晓。
捣练子·离绪
作者：吴绮
朝代：清

秋渐晚，不归家。又见青天月一牙。愁煞银筝无意绪，有人和泪剪灯花。
捣练子·秋夜
作者：吴绮
朝代：清

声淅淅，影萧萧。白雁南归入夜高。别梦路常迷菡萏，愁人窗怕种芭蕉。
捣衣篇
作者：吴绮
朝代：清
体裁：古风

龙城八月霜飞早，月射榆关照衰草。佳人夜半梦征人，惊起月中伤远道。殷勤机上拂流黄，含怨含娇下北堂。双砧不敌离情重，双袖频将皓腕扬。罗袖低还举，砧韵多凄楚。万里青天雁语哀，一阶黄叶蛩吟苦。初徐后疾意难舒，乍重还轻力渐无。班姬空作闺中赋，苏蕙谁传塞外书。塞外征人年复年，闺中思妇泪潸然。五更试听响犹彻，一夜定知愁未眠。此时月落满天涯，此时离客正思家。家中亦有鸣机妇，为听寒砧泪似麻。
探春令·次上若红桥春泛
作者：吴绮
朝代：清

年年芳草似裙腰，见兴亡无数。倩垂杨、留得黄莺住。正歌吹、扬州路。兰舟醉读参军赋，向芜城东去。看雁齿桥边，倚栏人在，莫认红楼误。
探梅邓尉山夜入万峰禅院寻瑶如禹存不值过宿听松堂
作者：吴绮
朝代：清
体裁：五言律诗

寻芳宁惮雨，静夜陟高峰。积雪明樵火，乱香摇梵钟。隔林灯语细，入坐酒声浓。借问停桡处，烟花已万重。
携酒惠山访赵问波处士
作者：吴绮
朝代：清
体裁：七言律诗

高斋深处碧云重，策杖相寻古涧东。倦客閒谈如世外，幽人远出只山中。孤梅已放初霜蜡，残雪犹将夕照红。我欲携琴来共卧，小楼终日听松风。
摘得新·月渐残
作者：吴绮
朝代：清

月渐残，花阴压玉栏。灯前金屈戌，小屏山。山外有人频入梦，未曾还。
支硎山
作者：吴绮
朝代：清
体裁：七言律诗

养鹤空传支道林，法螺庵下路重寻。山花容易成开落，岭树萧森自古今。百丈寒泉高士梦，十年春雨故人心。独嫌罗绮当三月，瓢笠空怜入未深。
文君
作者：吴绮
朝代：清
体裁：七言绝句

解妒从来属赏音，阿娇徒自费黄金。独怜一首长门赋，不及文君几字吟。
文官果
作者：吴绮
朝代：清
体裁：五言律诗

佳名因供御，此种自齐州。脂绿蟠蜗尾，房青剖雁头。脆分山栗早，嫩占楚莲秋。草木诚何事，居然第一流。
文昌阁谒筠塘陈公遗像同澹心作
作者：吴绮
朝代：清
体裁：七言律诗

朱甍百尺倚遥天，遗爱曾经六十年。故老漫誇人似昔，当时真觉吏如仙。桑麻原野秋闻鼓，罨画湖山晓泛船。蘋藻托交重自感，几回惆怅白云边。
斋中遣兴时正持方过京口
作者：吴绮
朝代：清
体裁：五言律诗

细事能娱日，凭栏昼午时。狸奴扑花影，凤子戏莲枝。泥妇常赊酒，辞仙不爱棋。遥思渡江客，应有玉山诗。
斗鸡
作者：吴绮
朝代：清
体裁：五言律诗

五德今何有，惟将勇占场。昂头声自厉，怒目翅还张。金距原无敌，红罗未易偿。更怜笼着后，毛血为谁伤。
新妇石·其一
作者：吴绮
朝代：清
体裁：七言绝句

嫁得南康未即回，临流岂为望夫来。只愁妆裹非时世，暂借秋江作镜台。
新妇石·其二
作者：吴绮
朝代：清
体裁：七言绝句

新簇山花绣锦襦，何来水畔采蘼芜。尝羹要得慈姑性，为学庞家觅鲤鱼。
新绿
作者：吴绮
朝代：清
体裁：七言律诗

浅深芳树浅深枝，消息园林媚影移。看去最宜波瑟瑟，染成应是雨丝丝。未堪画就王摩诘，早恨来迟杜牧之。莫道浓阴方有待，江东渭北正相思。
新雁过妆楼·西湖见倚楼者
作者：吴绮
朝代：清

水蘸鹅黄。苏堤畔、垂杨尽染波光。画帘青粉，刚靠宋玉东墙。小阁亭亭人独立，碧阑红袖倚斜阳。无言处，低眸掠鬓，似有思量。知他因何独自，向杏花影里，尽意凄凉。不疑客在，兰叶艇上端详。晴湖巧开一镜，便照出、青蛾双黛长。寻春去，怕绿荫成幄、难比伊行。
方庵小憩
作者：吴绮
朝代：清
体裁：五言律诗

触暑湖干路，香林访索居。因开高士箧，多见故人书。花净知秋早，山空得雨馀。尚怜吾道在，支许自萧疏。
方竹杖
作者：吴绮
朝代：清
体裁：五言绝句

未遭规与漆，留得觚棱在。以此孤直心，登高幸无殆。
旅怀 其一 二郎神
作者：吴绮
朝代：清
体裁：曲

归无计。向苍天问，年来怎的。古寺寒钟催客起。鹴裘不暖，连朝冻雨凄。其火冷、秦篝香穗细。笑煞人、有身如寄。强添衣，沈郎腰，知他瘦减因谁。
旅怀 其七 琥珀猫儿坠
作者：吴绮
朝代：清
体裁：曲

人卑人辱，何必合时宜。得意高云失意泥。丈夫何事不雄飞。噫嘻，有知我、龙泉俗眼奚为。
旅怀 其三 集贤宾
作者：吴绮
朝代：清
体裁：曲

平生直性无是非。又何事堪悲。惆怅青编多破碎，赚才人、无故低眉。酸心冷意，受用这梅花滋味。宵梦美，醒后道声惭愧。
旅怀 其九 尾声
作者：吴绮
朝代：清
体裁：曲

山阴访戴舟还系。休算作刘郎一例。我且自扣角，南山夜掩扉。
旅怀 其二 换头
作者：吴绮
朝代：清
体裁：曲

休提司马文章、元龙意气。救不得、空囊长似洗。叹人情，一似阶前、雪影霏霏。转眼飘零随逝水。只落得、凄凉满地。把雄心、对青觞，猛可难羁。
旅怀 其五 黄莺儿
作者：吴绮
朝代：清
体裁：曲

醉眼晚云垂。好乾坤，战骨堆。檐前点滴，是新亭泪。鼓声儿是祢。笛声儿是伊。英雄屈指今馀几。漫徘徊。当年管葛，肯自老渔矶。
旅怀 其八 琥珀猫儿坠
作者：吴绮
朝代：清
体裁：曲

今今古古，往事漫含凄。猿臂将军独数奇。蛾眉女子竟无媒。宁迟但舌在，何妨归问山妻。
旅怀 其六 黄莺儿
作者：吴绮
朝代：清
体裁：曲

勉强赋归兮。便归来，转自疑。南阳不是农桑地。向东篱举杯，看东山着棋，兰成赋笔，非憔悴。看芳菲无言，桃李何处可成蹊。
旅怀 其四 集贤宾
作者：吴绮
朝代：清
体裁：曲

更残梦短，空自知、总一味迷离。略记封侯孤帐，底是依然、年少闻鸡。彭城古垒、问竖子成名，谁比吾倦矣。呼取绿醅沉醉。
旅怀·其一
作者：吴绮
朝代：清
体裁：七言绝句

茭荐藜床夜不眠，客心如火向秋然。窗前为傍乌啼树，长有西风在枕边。
旅怀·其三
作者：吴绮
朝代：清
体裁：七言绝句

一线长江未易归，离鸿偏向客边飞。清霜不为穷途缓，先送新寒透葛衣。
旅怀·其二
作者：吴绮
朝代：清
体裁：七言绝句

秋雨凄凄不肯晴，搅和梧叶作秋声。寒螀本是离魂化，夜夜长啼到五更。
旅怀·其四
作者：吴绮
朝代：清
体裁：七言绝句

挥扇前朝暑未还，一宵寒雨遍青山。苍天也似人情改，容易炎凉顷刻间。
旅馆
作者：吴绮
朝代：清
体裁：七言律诗

孤馆寥寥秋更清，倚栏閒对暮云平。管弦不解漂蓬恨，门巷长闻落叶声。客与宦情俱冷淡，梦如月影少分明。吟成梁父谁能识，无限青山只自横。
无裘
作者：吴绮
朝代：清
体裁：七言绝句

鹔鹴典酒度残春，海国新寒苦殢人。却笑游秦苏季子，黑貂犹在未为贫。
无题
作者：吴绮
朝代：清
体裁：七言律诗

暖从寒际见春恩，香雪蒙头问酒尊。花解依人多傍槛，月能留客向当门。煨残早喜蹲鸱熟，梦醒虚怜小凤存。或是野人思献曝，朝来常自倚藜根。
无题·其一
作者：吴绮
朝代：清
体裁：七言律诗

一春惆怅似无情，尽日红窗拥髻行。宛转怕通金锁涩，团圆嫌逐綵毬轻。才看月上歌先咽，每到花开梦不成。漫道莫愁愁未尽，仙山迢递隔层城。
无题·其三
作者：吴绮
朝代：清
体裁：七言律诗

玉钩台畔易黄昏，十二楼高古洞门。有药未能招月姊，无桥空自赚天孙。龙膏不愈缘心疾，獭髓难销是泪痕。别鹤一声肠九曲，神香那得返离魂。
无题·其二
作者：吴绮
朝代：清
体裁：七言律诗

竹叶难为弱水船，别离情绪又经年。将萍入水前身絮，种藕当桥两处莲。丝化锦裙飞舞蝶，弦凄宝瑟怨啼鹃。上元书札无方便，擘碎成都十样笺。
无题次六益韵·其一
作者：吴绮
朝代：清
体裁：七言绝句

珠箔无风花自摇，鸦黄蛾绿弄春娇。依稀记得垂鞭处，亚字青墙宛转桥。
无题次六益韵·其七
作者：吴绮
朝代：清
体裁：七言绝句

缥缈青霞忆凤箫，浅深更漏短长宵。愁心只似吴淞水，黄歇祠边早晚潮。
无题次六益韵·其三
作者：吴绮
朝代：清
体裁：七言绝句

回眸一笑下帘迟，别后音容细细思。底事梳头春较懒，恼人花气燕归时。
无题次六益韵·其二
作者：吴绮
朝代：清
体裁：七言绝句

临邛别馆见相如，小院桐阴绣榻虚。为问间愁看腰带，不知偷坠一金鱼。
无题次六益韵·其五
作者：吴绮
朝代：清
体裁：七言绝句

齐纨四月荐招凉，鱼缬珠兰渐吐香。为共萧郎谈旧梦，等閒抛却绣鸳鸯。
无题次六益韵·其六
作者：吴绮
朝代：清
体裁：七言绝句

麝香罗褶叠宫衣，薄倖羞他杜紫薇。从此画帘长不捲，莫教燕子又双飞。
无题次六益韵·其四
作者：吴绮
朝代：清
体裁：七言绝句

紫栈熏残碧篆浓，轻罗衫子画芙蓉。妆成欲报王昌信，独背鹦哥小字封。
无题用韩致光韵
作者：吴绮
朝代：清
体裁：五言排律

檐凤承初日，帘犀辟暗尘。垆香双穗夜，镜影百花晨。但惜欢情鲜，宁知别恨新。魂离张好好，肠断沈真真。梦醒惟三叹，愁多岂一颦。垂杨难罥马，芳草不回轮。燕嫩还矜羽，鱼劳转惜鳞。祇伤飞絮早，轻度小桃春。炊玉悲游楚，弹筝忆向秦。珠分沧海岸，星隔绛河津。但觉情如醉，都忘味有珍。颊羞红不妥，眉薄翠难匀。密语应忘婢，凝妆或怨人。长怜屏曲曲，误听车辚辚。
早春杂咏初四日偕家巢薇同作 其一 一东
作者：吴绮
朝代：清
体裁：七言律诗

浮踪正拟住墙东，兄弟情欢此暂同。彩笔红笺新节气，椒浆荔粉旧家风。经旬饯腊知春早，四日逢晴验岁丰。箫鼓一时喧里巷，可堪高咏在花宫。
早春杂咏初四日偕家巢薇同作 其七 七虞
作者：吴绮
朝代：清
体裁：七言律诗

太平今己是唐虞，愚谷犹来本自愚。漫道芙蕖如锦字，可看薏苡似明珠。拚将东海常衔石，敢向南山更捋须。耕凿独惭无以报，元朝遥拜倩人扶。
早春杂咏初四日偕家巢薇同作 其三 三江
作者：吴绮
朝代：清
体裁：七言律诗

鲛冰片片断春江，丽景初生照石幢。此日香清开竹户，有人诗瘦对松窗。炉声沸雨停幽鹤，幡影摇风吠小尨。携手正须迟访戴，肯教离思动吴艭。
早春杂咏初四日偕家巢薇同作 其三十 十五咸
作者：吴绮
朝代：清
体裁：七言律诗

有怀无路问巫咸，独赋新篇日满函。桂树词高留白社，荆花梦好隔苍嵓。离鸿欲去翻愁网，骄马将归更弄衔。只剩惠连诗句在，朗吟犹胜把春衫。
早春杂咏初四日偕家巢薇同作 其九 九佳
作者：吴绮
朝代：清
体裁：七言律诗

倒餐甘蔗岂云佳，懒漫原知世不谐。烂醉己忘归丙舍，�眠无复听庚牌。清宵看月挥松麈，侵晓浇花湿笋鞋。独有风情殊未减，高冠时挂美人钗。
早春杂咏初四日偕家巢薇同作 其二 二冬
作者：吴绮
朝代：清
体裁：七言律诗

融融赵日己辞冬，有约开樽向鹫峰。蓂叶数枝迎节早，梅花一树受春浓。人因爱客频扶杖，僧解留宾不打钟。共说谢家饶胜事，池塘草色渐茸茸。
早春杂咏初四日偕家巢薇同作 其二十 五歌
作者：吴绮
朝代：清
体裁：七言律诗

酒酣斫地漫高歌，一笑曾逢春梦婆。宁更以閒为寂寞，何如将寿补蹉跎。江云渺渺飞黄鹤，岸草青青放白骡。归去来兮鉴湖上，此间应不畏风波。
早春杂咏初四日偕家巢薇同作 其二十一 六麻
作者：吴绮
朝代：清
体裁：七言律诗

不求槐棘问桑麻，人事从来似搏沙。南亩只教多种秫，东篱犹有未开花。谢安携妓身将隐，陶令休官鬓巳华。料理百年无善计，一琴一鹤且移家。
早春杂咏初四日偕家巢薇同作 其二十七 十二侵
作者：吴绮
朝代：清
体裁：七言律诗

久谢尘污莫再侵，碧山深处己投簪。吹毛不少泥中剑，焦尾谁知爨下琴。赤日上天宁有意，白云归岫本无心。螭头虎尾君休问，酿熟梨花好共斟。
早春杂咏初四日偕家巢薇同作 其二十三 八庚
作者：吴绮
朝代：清
体裁：七言律诗

半窗梅月影庚庚，只合安閒过此生。栽得藕花留宿鹭，种将杨柳待啼莺。熟思惟可藏头卧，饱饭还宜扪腹行。抛却砚函同笔架，从今应不受虚名。
早春杂咏初四日偕家巢薇同作 其二十九 十四盐
作者：吴绮
朝代：清
体裁：七言律诗

逢君我窃恧无盐，欲画长蛾转自嫌。最羡格高如谢朓，独怜才尽似江淹。扶头酒醒花连屋，叉手诗成月满帘。把向五都人索价，也须一字值三缣。
早春杂咏初四日偕家巢薇同作 其二十二 七阳
作者：吴绮
朝代：清
体裁：七言律诗

亦愿挥戈学鲁阳，双丸何意向人忙。李家那得千头橘，召伯犹存几树棠。陌上花开应缓缓，田间麦熟正穰穰。春流但可容吾濯，清浊何须苦较量。
早春杂咏初四日偕家巢薇同作 其二十五 十蒸
作者：吴绮
朝代：清
体裁：七言律诗

洞边花发似霞蒸，鼓棹仙源我尚能。隋苑韶光誇上苑，延陵心事在东陵。天清应有衔书鹤，地僻全无点玉蝇。他日临风更相忆，裁诗莫惜剡溪藤。
早春杂咏初四日偕家巢薇同作 其二十八 十三覃
作者：吴绮
朝代：清
体裁：七言律诗

风雨时行化己覃，泥蟠尺蠖亦心甘。江河世事人难料，丘壑生涯我自谙。陶令门前多绿柳，戴公园畔两黄柑。安身更有逃禅法，弥勒应来共一龛。
早春杂咏初四日偕家巢薇同作 其二十六 十一尤
作者：吴绮
朝代：清
体裁：七言律诗

拟向人间绝怨尤，拂衣何必慕丹丘。己教纳月多开牖，却为看山别起楼。燕颔几时归绝塞，虎头今日画沧洲。苧萝若有人同在，艇子何烦问莫愁。
早春杂咏初四日偕家巢薇同作 其二十四 九青
作者：吴绮
朝代：清
体裁：七言律诗

柔岚几叠到门青，春半新蒲绕绿汀。折得花枝贻内子，分来菜把向园丁。耦耕切莫虚农月，垂钓终须老客星。自有珠光能映水，安能熠耀比秋萤。
早春杂咏初四日偕家巢薇同作 其五 五微
作者：吴绮
朝代：清
体裁：七言律诗

空说当年杜紫微，鹧鸪啼道不如归。莼丝未厌吴侬箸，荷叶宁为楚客衣。天下有心常击筑，人间多事莫开扉。五陵得意皆年少，裘自翩翩马自肥。
早春杂咏初四日偕家巢薇同作 其八 八齐
作者：吴绮
朝代：清
体裁：七言律诗

庄叟空言物可齐，闭门聊复卧瀼西。池中草长鱼初暖，檐畔花开鸟便啼。时事何须忧水火，故人今己判云泥。閒来欲访逍遥谷，两袖春风六尺藜。
早春杂咏初四日偕家巢薇同作 其六 六鱼
作者：吴绮
朝代：清
体裁：七言律诗

过河何必叹枯鱼，己见韶光到敝庐。度岁正同人磊落，当春宁肯气萧疏。花香燕尾频移榻，松长龙鳞独著书。宣室漫言思贾谊，老人今己办柴车。
早春杂咏初四日偕家巢薇同作 其十 十灰
作者：吴绮
朝代：清
体裁：七言律诗

梦断东华意己灰，檐前猿鹤漫徘徊。新春不了前春恨，旧雨宁同今雨来。十载宾朋多草莽，三春花月几楼台。人生荣落寻常事，甘向深山老不材。
早春杂咏初四日偕家巢薇同作 其十一 十一真
作者：吴绮
朝代：清
体裁：七言律诗

谷口行同郑子真，湖边箕坐看忙人。忍教鸥鹭频相待，却喜禽鱼渐可亲。竹叶醉来能耐老，桃花深处不知贫。閒中懒作淳于梦，未到南柯即欠伸。
早春杂咏初四日偕家巢薇同作 其十七 二萧
作者：吴绮
朝代：清
体裁：七言律诗

镜中双鬓己萧萧，髀肉于今亦渐销。充隐不须栽薜荔，漫藏何用覆芭蕉。才人胜事归梁苑，高士新篇在灞桥。试问鸱夷随梗泛，何如吴市好吹箫。
早春杂咏初四日偕家巢薇同作 其十三 十三元
作者：吴绮
朝代：清
体裁：七言律诗

贞下看看又起元，檐前长自负朝暄。吟残芳草春生屐，开到梅花雪满轩。杨氏才人多白凤，王家童子有青猿。一门词赋吾心足，书画何须更纳垣。
早春杂咏初四日偕家巢薇同作 其十九 四豪
作者：吴绮
朝代：清
体裁：七言律诗

裸蜾何知是二豪，樽中常自有葡萄。成仙那用多寻术，避世宁容更种桃。莫羡汉庭徵四皓，独怜吴地有三高。春来莺燕浑无恙，啼血谁怜杜宇劳。
早春杂咏初四日偕家巢薇同作 其十二 十二文
作者：吴绮
朝代：清
体裁：七言律诗

几岁临邛只卖文，欲谈前事向谁云。弹琴不爱同中散，誓墓曾教学右军。百岁声名甘老放，一时心事触微醺。风光却向人前说，占得扬州月二分。
早春杂咏初四日偕家巢薇同作 其十五 十五删
作者：吴绮
朝代：清
体裁：七言律诗

赋得新诗手自删，苔花生涩傍门关。方期客泛郎官水，又见人过学士湾。富贵难求终岁饱，神仙赢得一生顽。卢郎空有逢时法，不向终南更往还。
早春杂咏初四日偕家巢薇同作 其十八 三肴
作者：吴绮
朝代：清
体裁：七言律诗

莫贪椒酝与兰肴，早结山中一把茅。独往不须频问路，倦飞何以竟归巢。饮当醉后阄难握，棋到残时劫漫抛。贵贱人情吾己晓，一觞惟合对穷交。
早春杂咏初四日偕家巢薇同作 其十六 一先
作者：吴绮
朝代：清
体裁：七言律诗

似奕都求着着先，宁知冷眼在枰前。诗成白傅吟花下，曲爱红儿度酒边。百尺几曾容客上，一寒端不许人怜。请看庭畔桃和李，青帝来时即竞妍。
早春杂咏初四日偕家巢薇同作 其十四 十四寒
作者：吴绮
朝代：清
体裁：七言律诗

栖迟宁不探春寒，渐喜山中日月宽。次第己看花婉娈，起居先报竹平安。香浮盏内新开瓮，露滴窗前共染翰。多少楼台好风景，莫教閒杀玉栏干。
早春杂咏初四日偕家巢薇同作 其四 四支
作者：吴绮
朝代：清
体裁：七言律诗

牡丹岂复画燕支，爱尔能为绝妙词。青眼幸当无事日，白头同说少年时。江湖身老名空在，山水情深意肯移。渐喜东皋能破冻，一犁春雨未嫌迟。
明妃
作者：吴绮
朝代：清
体裁：七言绝句

深宫岁岁闭容辉，一出榆关便不归。不为无金买图画，至今谁更识明妃。
明妃
作者：吴绮
朝代：清
体裁：七言绝句

莫怨妍媸向画中，明妃薄命在和戎。便教写得倾城貌，未必君恩冠后宫。
明月斜·春情
作者：吴绮
朝代：清

月华春，风光夜。乳燕寻花不肯归，玉奴背面珠帘下。
明月棹孤舟·江上
作者：吴绮
朝代：清

黄叶几枝横洒舍。摆西风、酒旗低亚。醉不成欢，心难与问，谁是芦中人也。万里江声潮欲泻。似当年、雷轰万马。两眼秋云，一身斜日，长啸佛狸祠下。
易田授至
作者：吴绮
朝代：清
体裁：七言律诗

握手閒庭破绿苔，翟家门巷漫徘徊。一千馀里春江别，二十四年今雨来。乱后图书焚研客，梦中琴酒读书台。掀髯一笑话畴昔，跃马卧龙安在哉。
星子招同梅圣占及潜威两儿小饮芍药花下
作者：吴绮
朝代：清
体裁：七言律诗

高斋不异过山家，尊酒论文共日斜。半世关心惟旧雨，一春开眼为名花。看逢暮景枝偏艳，饮有深情量转加。莫怪留连还惜别，绿阴今又遍天涯。
春从天上来·重登超然台
作者：吴绮
朝代：清

雨过知春。把万壑千岩，尽满晴云。旧游重到，携取芳樽。班荆共坐嶙峋。爱朝来风日，较往昔、益觉清芬。但开眸，有春山如髻，春水如鳞。依然去年醉处，听碧管红弦，已换闲人。雪殢梅须，金舒柳带，江湖着意翻新。问风流苏白，今何在、画里乾坤。酒微醺，振衣一啸，烟霭纷纷。
春仲同菊人广霞集饮王大席广文署斋共用起句赋诗·其一
作者：吴绮
朝代：清
体裁：七言律诗

三老二百二十岁，就中如我尚随肩。颜同单豹宁嫌瘦，气较元龙或似前。踪迹每于閒处合，文章犹幸在时传。主人莫谓无兼味，金谷何能及此筵。
春仲同菊人广霞集饮王大席广文署斋共用起句赋诗·其二
作者：吴绮
朝代：清
体裁：七言律诗

三老二百二十岁，高斋同吸洞庭春。青毡研北无多客，白发江南尚有人。饱识世情因岁久，惊看尘事逐时新。饮醇且尽清宵醉，莫恨金昌折柳频。
春光好 其三 立春
作者：吴绮
朝代：清
体裁：词

朱阁丽，綵幡轻。好风生。万树梅花一夜明，晓来晴。锦爆抛残寒色，瑶笙吹出新声。画屧印将琼屑碎，满江城。
春光好 其二 迎春
作者：吴绮
朝代：清

春来也，是何时，没人知。先到玉儿头上，袅花枝。十二画楼帘捲，红妆笑语参差。争向彩幡成队，看朱衣。
春光好·其一·苕川偶题
作者：吴绮
朝代：清
体裁：词

随柳絮，拂榆钱。冶游天。欲问水嬉何处，五湖边。醉里题将罗扇，归来恰得金钿。走马碧鸡人莫笑，海棠颠。
春光好·其三·立春
作者：吴绮
朝代：清
体裁：词

朱阁丽，彩幡轻。好风生。万树梅花一夜明，晓来晴。锦爆抛残寒色，瑶笙吹出新声。画屧印将琼屑碎，满江城。
春光好·苕川偶题
作者：吴绮
朝代：清

随柳絮，拂榆钱。冶游天。欲问水嬉何处，五湖边。醉里题将罗扇，归来恰得金钿。走马碧鸡人莫笑，海棠颠。春来也，是何时，没人知。先到玉儿头上，袅花枝。十二画楼帘捲，红妆笑语参差。争向彩幡成队，看朱衣。朱阁丽，彩幡轻。好风生。万树梅花一夜明，晓来晴。锦爆抛残寒色，瑶笙吹出新声。画屧印将琼屑碎，满江城。
春光好·迎春
作者：吴绮
朝代：清
体裁：词

春来也，是何时？没人知。先到玉儿头上，袅花枝。十二画楼帘卷，红妆笑语参差。争向彩幡成队去，看朱衣。
春分日僧持偕长君元子小集种字林同书先星子及仲儿寿潜分韵得杯留二字·其一
作者：吴绮
朝代：清
体裁：五言律诗

良朋来意外，老更爱追陪。快读新诗帙，同倾浊酒杯。竹深三径雨，花发半春雷。未下重城钥，樊川旧往回。
春分日僧持偕长君元子小集种字林同书先星子及仲儿寿潜分韵得杯留二字·其二
作者：吴绮
朝代：清
体裁：五言律诗

正值庭梅放，诸君且少留。湖山生远梦，师友忆前游。并坐青瑶席，閒披紫□裘。惟应输少俊，词赋总风流。
春夏两相期·将往西溪看梅夜闻风雨
作者：吴绮
朝代：清

问西陵有谁来往。南枝约略初放。懊恨封姨，抛下一天惆怅。镂金不作护花铃，剪绣难成留春障。整整斜斜，声声点点，冷来心上。衔泥燕子谁傍。料玉奴今夜，榻闲衾浪。两叶眉痕相向，碧愁红怏。罗浮梦为晓云惊，苎萝人被东风葬。翠幕灯昏，紫陌杯寒，个侬同况。
春夏两相期·将往西溪看梅夜闻风雨
作者：吴绮
朝代：清
体裁：词

问西陵有谁来往。南枝约略初放。懊恨封姨，抛下一天惆怅。镂金不作护花铃，剪绣难成留春障。整整斜斜，声声点点，冷来心上。衔泥燕子谁傍。料玉奴今夜，榻闲衾浪。两叶眉痕相向，碧愁红怏。罗浮梦为晓云惊，苧萝人被东风葬。翠幕灯昏，紫陌杯寒，个侬同况。
春夜见月寄怀辰六·其一
作者：吴绮
朝代：清
体裁：七言律诗

北望浮云接晚晖，几年作客计全非。多才未许消长叹，有梦何曾肯暂归。路失岂容常事料，天高偏共壮心违。从来京洛飞尘满，曾为平原染素衣。
春夜见月寄怀辰六·其二
作者：吴绮
朝代：清
体裁：七言律诗

判与梅花半世寒，年来翻恨事多端。老依骨肉惟相望，贫泛乡园不自安。避地只宜车马僻，怀人长恐道途难。君家幸少当机赋，何不刀环子细看。
春寒
作者：吴绮
朝代：清
体裁：七言绝句

何处春寒入谢家，春衣绵薄又重加。无端一夜东园雨，迟放海棠三日花。
春日取百花酿酒
作者：吴绮
朝代：清
体裁：七言律诗

尚方百末自谁传，露蕊收来分外鲜。沽趁青旗梨坞雪，篘悬黄篾杏垆烟。醉乡修传成花史，香国移封得酒泉。二十四番从此后，东风长惹曲车涎。
春日藕庄庵作
作者：吴绮
朝代：清
体裁：七言律诗

精蓝小构俗尘删，长为先生昼启关。穿户一湾环翠竹，开楼四面入青山。春城雨过桑麻润，午院香清鸟雀閒。不是东皇容漫叟，肯教高卧对烟鬟。
春日过西禅寺访南水上人分得冬先二韵·其一
作者：吴绮
朝代：清
体裁：五言律诗

铁马招提路，新栖物外踪。赖同幽侣话，多与故人逢。草稳吟春屐，茶香坐午钟。因知莲社约，不必在庐峰。
春日过西禅寺访南水上人分得冬先二韵·其二
作者：吴绮
朝代：清
体裁：五言律诗

小憩逢春霁，前期不偶然。楼台灰劫地，瓶钵雨花天。结客生幽兴，安禅足少年。虎头方纪胜，兹事已相传。
春日閒居
作者：吴绮
朝代：清
体裁：五言排律

岁序青阳好，幽栖览物情。才疏甘皂帽，命薄谢朱缨。稼圃聊安分，樵渔不近名。卧闻双蚁斗，梦破百禽声。独起惟携筱，閒行或抱罂。灌花成晓课，莳菊代春耕。客至凭莺报，僧来遣鹤迎。苧袍随体便，纱帻着头轻。麻熟青精饭，葵香锦带羹。有时摊卷轴，尽日对棋枰。枚马梁园赋，求羊蒋径行。句从无意得，杯爱不时倾。挥麈餐常费，谈经席屡横。伶玄曾作史，子墨旧为卿。水任凫鸥戏，岩无猿鹤惊。淳于谈每绝，辅嗣论偏精。意气由时辈，文章付后生。阳秋非所事，月旦岂容评。樱笋厨方盛，蒲荷水渐平。吾侪今己老，犹幸见河清。
春来
作者：吴绮
朝代：清
体裁：七言律诗

春来黯黯独凭栏，思入今年有万端。芳草生涯三月雨，梅花标格十分寒。愁中索句欢情少，梦里寻人去路难。已把金貂偿酒债，不须高枕卧槐安。
春涧书屋
作者：吴绮
朝代：清
体裁：五言律诗

一水萦新绿，轩窗相映开。有时摊卷坐，无事抱琴来。小醉听莺卧，长吟避鹤猜。百城知不假，人在碧云堆。
春社前一日小集凤观书屋同王渭公梅复林暨寿潜威喜两儿分韵得天字
作者：吴绮
朝代：清
体裁：五言律诗

老友能乘兴，相过不待延。春风词客事，夜雨酒人天。垆茗分瓯煖，瓶花向烛妍。莫嗔童子懒，醉榻任高眠。
春郊和广霞韵
作者：吴绮
朝代：清
体裁：七言律诗

百花深处一柴门，正是吾家甪里村。陇上有人同燕雀，山中无事在鸡豚。半犁晓雪春犹浅，一笛寒江月未昏。却笑先生方中酒，乌乌犹自响春盆。
春风袅娜·邱路看桃花
作者：吴绮
朝代：清

问桃源何处，曾赚渔郎。沿岭路，泛湖光。扣兰弦又见苎萝烟雨，忽成霞彩，飞入蓬窗。但有天红，都无湿翠，不辨胭脂深浅妆。十里笼将画溪水，一身疑上，紫云乡。生恐封姨巧妒，丝丝点点，到明日、步障难藏。倾椒醑，祝东皇。尊前惜取，娇压红裳。莫待重寻，元都仙苑，且教沉醉，濯锦春江。尘缘休恋，怕双扉人去，题门诗在，前度茫茫。
春风袅娜·邱路看桃花
作者：吴绮
朝代：清
体裁：词

问桃源何处，曾赚渔郎。沿岭路，泛湖光。扣兰弦又见苧萝烟雨，忽成霞彩，飞入蓬窗。但有天红，都无湿翠，不辨胭脂深浅妆。十里笼将画溪水，一身疑上，紫云乡。生恐封姨巧妒，丝丝点点，到明日、步障难藏。倾椒醑，祝东皇。尊前惜取，娇压红裳。莫待重寻，元都仙苑，且教沉醉，濯锦春江。尘缘休恋，怕双扉人去，题门诗在，前度茫茫。
昭君怨·疏竹
作者：吴绮
朝代：清

疏竹谁教绕舍，敲乱乡心中夜。偏是客中寒，不还山。一片痴情未了，断送愁人昏晓。霜重冷无声，可怜生。
晓入瀛台纪事
作者：吴绮
朝代：清
体裁：七言律诗

瑶台高傍玉宸居，蓬水环流映绮疏。壶里明霞金螮蝀，镜中香露碧芙蕖。银河织女朝裁锦，紫府群仙夜校书。日夕鸡栖徒佩笔，上林谁是马相如。
晓寒
作者：吴绮
朝代：清
体裁：五言律诗

春至偏难早，晓寒犹似前。著书防薄俗，向火觉衰年。残冻迟花候，连阴费酒钱。经旬不暂出，草色到窗边。
晓日瀛台
作者：吴绮
朝代：清
体裁：七言律诗

武皇别苑拟蓬莱，太液波连玉女台。贝阙九层云雾拥，牙旗十丈早霞开。仙人绛节吹箫下，神女青蛾倚楫来。珥笔暂从桥上望，百花春露点袍回。
晓钟
作者：吴绮
朝代：清
体裁：七言律诗

长乐花前迹已陈，竹林残月听来频。三千馀年未了梦，一百八声初向晨。震起华鲸生海日，惊催羸马踏街尘。独怜未入王侯耳，吹烛犹传按舞人。
晚照
作者：吴绮
朝代：清
体裁：七言律诗

晴晖历历见归鸦，一望长空散暮霞。碧岭正当新上月，红楼犹映最高花。江湖明灭渔人网，巷陌苍茫燕子家。谁遣黄昏便相近，挥戈宁许赤乌斜。
晚过赵处士寓楼
作者：吴绮
朝代：清
体裁：五言律诗

初晴宜着屐，谁意踏烟鬟。游子方闻笛，幽人正启关。斜阳红断雪，高月翠空山。倚槛舒长啸，乾坤几客閒。
晴
作者：吴绮
朝代：清
体裁：五言律诗

晓色亦何异，开轩见物华。雪消花得意，风定燕还家。万蛰欲相见，一寒应有涯。踏青知已好，芳草绿裙斜。
晴
作者：吴绮
朝代：清
体裁：五言律诗

风雨妨春兴，何来此日长。暂晴添月色，乍暖逼花香。眼暗还开卷，心閒且进觞。故人无远思，着屐为残阳。
更漏子 其一 和阮亭与友人话秦淮旧事
作者：吴绮
朝代：清

柳遮楼，花拂地。金粉六朝争丽。歌槛里，舞阑中。鸾笙醉软红。燕飞忙，莺语咽。天宝何堪再说。愁黯黯，泪洒洒。孤灯白下桥。
更漏子 其三 离情
作者：吴绮
朝代：清

岭头花，桥上月。记得个时离别。孺子榻，仲宣楼。无端又一秋。五更心，千里梦。只把鬓丝搬弄。空寂寞，好思量。篱边菊蕊黄。
更漏子 其二 夜情
作者：吴绮
朝代：清

被慵薰，钗懒卸。愁到天涯今夜。欹绣枕，对银缸。相思月半床。有谁知，无处问。燕子不传芳信。花点点，柳丝丝。无聊是此时。
更漏子 其四 和阮亭与友人话秦淮旧事
作者：吴绮
朝代：清
体裁：词

梦扬州，题霅馆。杜牧寻春较晚。忧莫解，病谁知，愁多变作痴。一江波，千里路。只办梦儿来去。怜薄倖，恨多情，斜阳隔岸筝。
更漏子 其四 和阮亭与友人话秦淮旧事
作者：吴绮
朝代：清

梦扬州，题霅馆。杜牧寻春较晚。忧莫解，病谁知，愁多变作痴。一江波，千里路。只办梦儿来去。怜薄幸，恨多情，斜阳隔岸筝。
更漏子·和阮亭与友人话秦淮旧事
作者：吴绮
朝代：清

柳遮楼，花拂地。金粉六朝争丽。歌槛里，舞阑中。鸾笙醉软红。燕飞忙，莺语咽。天宝何堪再说。愁黯黯，泪洒洒。孤灯白下桥。被慵薰，钗懒卸。愁到天涯今夜。欹绣枕，对银缸。相思月半床。有谁知，无处问。燕子不传芳信。花点点，柳丝丝。无聊是此时。岭头花，桥上月。记得个时离别。孺子榻，仲宣楼。无端又一秋。五更心，千里梦。只把鬓丝搬弄。空寂寞，好思量。篱边菊蕊黄。梦扬州，题霅馆。杜牧寻春较晚。忧莫解，病谁知，愁多变作痴。一江波，千里路。只办梦儿来去。怜薄幸，恨多情，斜阳隔岸筝。
月下
作者：吴绮
朝代：清
体裁：七言律诗

蟋蟀声声啼晚霜，主人清夜宿空堂。偶闻露滴竹摇槛，坐待月来花到床。起舞不堪歌皂帽，醉欹何处拥霓裳。山妻笑把葡萄酝，一字吟安劝一觞。
月下·其一
作者：吴绮
朝代：清
体裁：五言律诗

春色无昏晓，閒庭晚思生。路多千柳弱，月静百花明。止酒心长淡，敲诗气暂清。老妻能不卧，笑语答棋枰。
月下·其二
作者：吴绮
朝代：清
体裁：五言律诗

爱月长坚坐，更阑兴未阑。杨花归日暮，燕子宿春寒。白发愁多故，青山梦未安。谁能高阁上，閒杀玉栏干。
月下牡丹
作者：吴绮
朝代：清
体裁：七言律诗

何必瑶台见玉铛，分明仙雾拥霓裳。三更水浸楼台冷，半夜露和珠翠香。红袖吹灯偏爱影，宝鬟临镜更添妆。谁能续取奇章纪，月地云阶枉断肠。
月下笛·游圆证归夜饮青塘桥看月次燕孙
作者：吴绮
朝代：清

谢氏诸昆，梁园胜侣，莺时俱集。花舆锦辔，踏遍春山晴碧。问湖边、烟雨楼台，乱峰犹认南朝迹。正寻芳未倦，绿杨桥畔宝蟾初觌。鹊炉拥道，看清光如水，水光还射。坐列氍歈，共把瑶觥欢吸。笑庾公、楼上横床，爱子野风前弄笛。待归来、还怕杏园客散花叹息。
月下观莲
作者：吴绮
朝代：清
体裁：七言律诗

玉沼田田倚绿云，露华清夜暗香闻。今年正得花三品，此地原宜月二分。凉影连宵悬雀镜，幽芬到晓袭羊裙。嫦娥自惜红衣冷，欲为湘君下素雯。
月中行·用刘随州句
作者：吴绮
朝代：清

菊花能醉去官人，鱼鸟足情亲。吴江烟雨绿生鳞，风起暂收纶。闻鸡夜舞非吾事，心长在、古柏寒筠。刘伶山简共朝昏，休更诵移文。
月夜同念昔及季儿登卧霞阁
作者：吴绮
朝代：清
体裁：五言律诗

画槛凌空出，清宵露气冥。江流千里碧，楼倚四天青。岸水全疑月，樯灯远乱星。凭栏歌一曲，人在梦中听。
有感
作者：吴绮
朝代：清
体裁：七言律诗

桔槔终岁本忘机，失路宁知事事非。鱼已欲枯宁免泣，麟惟不噬合长饥。饱看世态嫌棋局，冷阅人情爱钓矶。抛却蒯缑归计稳，潇湘犹有芰荷衣。
望岳
作者：吴绮
朝代：清
体裁：七言律诗

一棹沿湘九面分，朅来苍翠散朝氛。人言上下不同雨，我见高低无尽云。煨芋地垆谁复在，采芝石室客常闻。安能直上芙蓉顶，遍读朱陵古篆文。
望江南 其一 扬州
作者：吴绮
朝代：清

扬州路，人醉竹西亭。画桨船头荷叶大，玉箫桥上柳花轻。山送过江青。
望江南 其一 高雨阁
作者：吴绮
朝代：清

溪南好，水阁对斜曛。滩响声流三伏雪，画栏闲倚一秋云。客到可论文。
望江南 其七 桂园
作者：吴绮
朝代：清

溪南好，桂树一庭多。天上夜寒生玉兔，人间秋老发金鹅。仙斧莫轻磨。
望江南 其三 曲水园
作者：吴绮
朝代：清

溪南好，曲水旧名园。老树阴连看弈馆，藕花香绕读书轩。元龙榻自眠。
望江南 其二 十二楼
作者：吴绮
朝代：清

溪南好，十二有高楼。碧槛暗随朱阁转，红灯遥映绿窗幽。花底夜藏钩。
望江南 其二 扬州
作者：吴绮
朝代：清

扬州夜，花月拥邗关。锦瑟两行倾玉碗，红灯千影照珠鬟。春露不曾寒。
望江南 其五 新桥
作者：吴绮
朝代：清

溪南好，新桥一道通。雁齿溪边飞宿鹭，鱼鳞花下偃垂虹。画槛正当中。
望江南 其六 仁义寺
作者：吴绮
朝代：清

溪南好，薝卜欲成林。砖上金留奇数影，壁间波动海潮音。松古一亭深。
望江南 其四 松云馆
作者：吴绮
朝代：清

溪南好，松云带翠微。百尺帘栊红日早，四窗屏障碧山围。遍倚欲忘归。
望江南·东山
作者：吴绮
朝代：清

江左地，当日仗彝吾。一局残棋犹未了，床头人报破秦书。屐齿更何如。今日里，还是旧苍生。丝竹何关天下事，林泉空复古人情。高卧复谁能。
望江南·扬州
作者：吴绮
朝代：清

扬州路，人醉竹西亭。画桨船头荷叶大，玉箫桥上柳花轻。山送过江青。扬州夜，花月拥邗关。锦瑟两行倾玉碗，红灯千影照珠鬟。春露不曾寒。
望江南·高雨阁
作者：吴绮
朝代：清

溪南好，水阁对斜曛。滩响声流三伏雪，画栏闲倚一秋云。客到可论文。溪南好，十二有高楼。碧槛暗随朱阁转，红灯遥映绿窗幽。花底夜藏钩。溪南好，曲水旧名园。老树阴连看弈馆，藕花香绕读书轩。元龙榻自眠。溪南好，松云带翠微。百尺帘栊红日早，四窗屏障碧山围。遍倚欲忘归。溪南好，新桥一道通。雁齿溪边飞宿鹭，鱼鳞花下偃垂虹。画槛正当中。溪南好，薝卜欲成林。砖上金留奇数影，壁间波动海潮音。松古一亭深。溪南好，桂树一庭多。天上夜寒生玉兔，人间秋老发金鹅。仙斧莫轻磨。
望湘人·赠杜茶村次邓孝威韵
作者：吴绮
朝代：清

忆曹刘并驾，吴楚连横，狎盟曾推时语。邓尉凄凉，杜陵飘泊，中道离群谁与。十载分襟，一朝联袂依然尔汝。念绨袍、范叔生平，揽赠翻成凝伫。此地颜苏旧处。有文章宾客，留欢林溆。肯胜迹而今，车笠顿忘缟苎。好将烟水，收成佳句，题向城南棋墅。且莫令、千古湖山，轻笑词人归去。
望远行·周孝侯台
作者：吴绮
朝代：清

雉堞斜通势不孤。春树参差画图。斩蛟射虎只须臾。英雄偏爱读奇书。花寂寞，草模糊。红衬斜阳影铺。回头四十八年馀。老夫曾此戏鸠车。
望金山
作者：吴绮
朝代：清
体裁：五言律诗

年年频问渡，欲上渺无从。不信名山路，难留倦客踪。帆樯随雁鹜，钟鼓骇鱼龙。会挟袁绹至，狂歌最上峰。
朝中措 其一 北园偶作
作者：吴绮
朝代：清

小园一雨便成幽，独自倚西楼。六六陂边水满，三三径里花稠。清狂似旧，春来放眼，尽日闲游。白袷长因酒染，画船偏为诗留。
朝中措 其三 平山堂和欧阳公
作者：吴绮
朝代：清

画楼秋色映遥空，人在白云中。一片青山斜日，几株黄叶西风。生平得意，耳因酒热，情为诗钟。试问看花帝子，何如种柳仙翁。
朝中措 其二 用刘随州句
作者：吴绮
朝代：清

菊花能醉去官人，金粟记前身。半世难忘酒德，一年长祭诗神。奚为惆怅，聊将旷达，且养嶙峋。稳住半峰山茨，饱餐千里湖莼。
朝中措·北园偶作
作者：吴绮
朝代：清

小园一雨便成幽，独自倚西楼。六六陂边水满，三三径里花稠。清狂似旧，春来放眼，尽日闲游。白袷长因酒染，画船偏为诗留。菊花能醉去官人，金粟记前身。半世难忘酒德，一年长祭诗神。奚为惆怅，聊将旷达，且养嶙峋。稳住半峰山茨，饱餐千里湖莼。画楼秋色映遥空，人在白云中。一片青山斜日，几株黄叶西风。生平得意，耳因酒热，情为诗钟。试问看花帝子，何如种柳仙翁。
朝爽台
作者：吴绮
朝代：清
体裁：五言律诗

山气当秋霁，朝来望独赊。人情澹丘壑，天意爱云霞。放眼欲无际，旷怀宁有涯。王郎信多致，拄笏岸乌纱。
木兰花令·咏六月玉兰
作者：吴绮
朝代：清
体裁：词

芰翻风，梅送雨。几朵琼华惊带暑。沾晏粉，借荀香。汗落九英原是露。夏将徂，春向住。玉杯擎向瑶台处。云母幛，雪儿歌。不数王家珠几树。
木兰花令·咏六月玉兰
作者：吴绮
朝代：清
体裁：词

芰翻风，梅送雨。几朵琼花惊带暑。沾晏粉，借荀香。汗落九英原是露。夏将徂，春向住。玉杯擎向瑶台处。云母幛，雪儿歌。不数王家珠几树。
木末
作者：吴绮
朝代：清
体裁：五言律诗

禅扉尘不入，露冷众芳稠。赠客红分手，思君白满头。临波空影淡，到岸乱香浮。莫展离骚读，愁多是九秋。
机山
作者：吴绮
朝代：清
体裁：七言律诗

渺渺寒芜没断碑，凄然倚楫向江湄。思鲈不起秋风兴，唳鹤空传夜月悲。山水已随人变易，文章不问世安危。平原只有东头树，犹见征衫入洛时。
杂兴·其一
作者：吴绮
朝代：清
体裁：七言律诗

一望银河夜渺茫，汉家宫阙锁秋光。传闻高阁横鳷鹊，竞买明珠待凤凰。独树金茎连碧汉，双栖翠羽出炎荒。人间桂斧空惆怅，只羡萧何在未央。
杂兴·其二
作者：吴绮
朝代：清
体裁：七言律诗

司马门前列骑横，楼船万里赋长征。黄金装剑南蛮使，赤羽移屯北府兵。海国虫沙多变化，江湖凫雁亦生成。乡园已自逢摇落，极望愁听战鼓鸣。
杂感
作者：吴绮
朝代：清
体裁：七言绝句

莺脰湖边树欲红，长年倚楫听晨钟。苕川多少浮家处，何日来寻桑苧翁。
杂感诗和上若韵·其一
作者：吴绮
朝代：清
体裁：七言律诗

摩天渐陆一秋鸿，物我由来事不同。作吏漫誇龚北海，著书曾学董胶东。那知工拙分齐瑟，莫为存亡问楚弓。几亩黄花三径竹，尽教残日付樽中。
杂感诗和上若韵·其七
作者：吴绮
朝代：清
体裁：七言律诗

閒行曲径数花须，一任人催九月租。眼纵欲青眸合洗，发无堪白血难馀。云深不觉离鸿断，天远谁知立鹤孤。从此买将三尺棹，五湖飞雪舞黄芦。
杂感诗和上若韵·其三
作者：吴绮
朝代：清
体裁：七言律诗

旧筑愁城渐受降，三春花气扑瑶釭。雕龙此日人无几，扪虱当年客少双。桐帽可能登广席，竹灯尝自照幽窗。肯教一曲琵琶泪，弹向青山月满江。
杂感诗和上若韵·其三十
作者：吴绮
朝代：清
体裁：七言律诗

端居原未远尘凡，日下经签巳满函。自许野人甘雪窦，不知朝事爱冰衔。春生蒋径花遮槛，秋到淮山桂满嵓。葛被练裳时偃仰，也应胜似白凉衫。
杂感诗和上若韵·其九
作者：吴绮
朝代：清
体裁：七言律诗

小屋浑如画舫斋，新年渐觉赏心谐。客来看竹横棕拂，儿为浇花湿笋鞋。得醉应知天可问，无忧宁有地堪埋。绝交读罢刘生论，且与山中鹿豕侪。
杂感诗和上若韵·其二
作者：吴绮
朝代：清
体裁：七言律诗

澼絖相传早得封，宁知身杂酒家佣。饥多懒向屠门过，呤苦常从饭颗逢。谁使老人为汉客，徒因娇女学吴侬。时时运甓成何济，犹阻天关第八重。
杂感诗和上若韵·其二十
作者：吴绮
朝代：清
体裁：七言律诗

不用临风感慨多，此中犹可免风波。右军垄下人曾誓，左相门前客懒过。剑击长虹须痛饮，箫吹明月好清歌。桂花寂寂青天老，未得无情奈若何。
杂感诗和上若韵·其二十一
作者：吴绮
朝代：清
体裁：七言律诗

日转空庭树影斜，更无尘梦到东华。爱看仙妇奔明月，却许迂生号幻霞。雪后花开香玉蕊，春来草放郁金芽。悬知富贵皆时命，莫羡高轩叠鼓笳。
杂感诗和上若韵·其二十七
作者：吴绮
朝代：清
体裁：七言律诗

种得梅花绿水浔，虽无万壑是山阴。每闻客到偏多喜，惟恐人知欲更深。学道渐空荣辱想，作禅先断去来心。自从庐岳闻钟后，一见桃花悟至今。
杂感诗和上若韵·其二十三
作者：吴绮
朝代：清
体裁：七言律诗

悬车久拟罢宵征，见说弹冠梦亦惊。有累但须偕适越，无才原不望登瀛。尚留习气为词客，未免机心见酒兵。五亩閒桑春雨足，教儿且共学归耕。
杂感诗和上若韵·其二十九
作者：吴绮
朝代：清
体裁：七言律诗

朝朝看奕向疏帘，紫栈成灰手更添。蕙草雪消香满径，桐花风定月侵檐。文章似我无馀锦，机杼如人独比缣。坦率尚虞吾道隘，袁公何必事矜严。
杂感诗和上若韵·其二十二
作者：吴绮
朝代：清
体裁：七言律诗

閒榻兰亭写硬黄，不烦宫纸赐银光。小红歌罢声还啭，太白吟成意欲狂。幸得林栖同谢燕，肯教刍牧任梁鸯。楞严一卷心香爇，便是馀生却老方。
杂感诗和上若韵·其二十五
作者：吴绮
朝代：清
体裁：七言律诗

腰围渐减带难胜，岂料閒情日更增。赋就大言酬宋绢，诗成小字写吴绫。夜如紫凤真堪笑，坐有苍蝇信可憎。龙性独怜驯未尽，醉中豪气欲飞腾。
杂感诗和上若韵·其二十八
作者：吴绮
朝代：清
体裁：七言律诗

霜花著鬓白毵毵，樗栎年来恐不堪。幸值两朝文渐盛，欣逢七国乱初戡。垂杨晓听双栖鸟，香草春缫五色蚕。自是放怀应便是，八公从古在淮南。
杂感诗和上若韵·其二十六
作者：吴绮
朝代：清
体裁：七言律诗

渐欲同为造物游，半生疏放耻营求。容头不碍高檐帽，煖体偏宜大布裘。绿酒有情能过日，黄花无恙可经秋。逍遥便得江头住，敢负芙蓉几只鸥。
杂感诗和上若韵·其二十四
作者：吴绮
朝代：清
体裁：七言律诗

晴窗晓日下丹棂，笑杀淳于尚未醒。片月屡经浮世白，数峰犹对故人青。前年踏雪游衡麓，此日吟秋忆洞庭。胜负何缘争未了，博经真欲燬撩零。
杂感诗和上若韵·其五
作者：吴绮
朝代：清
体裁：七言律诗

中条山下驻馀晖，惟恐人过早闭扉。吉了也知非得已，杜鹃常唤不如归。身无玉垒桑千树，手种金城柳十围。纵有绨袍那得赠，秋来欲剪芰荷衣。
杂感诗和上若韵·其八
作者：吴绮
朝代：清
体裁：七言律诗

几叠青峰对碧溪，移家新住竹林西。忘忧时取三升醉，避俗常将一卷携。只拟安身如尺蠖，宁堪断尾学牺鸡。饭馀偶得筼筜句，欲寄山僧手自题。
杂感诗和上若韵·其六
作者：吴绮
朝代：清
体裁：七言律诗

欲取珊瑚网自疏，行吟空自笑三闾。东皋有意聊谋秫，北阙无媒且灌蔬。乾蠹岂能成脉望，残羹争得化王馀。常怜郑叟无先见，臣老方知壮弗如。
杂感诗和上若韵·其十
作者：吴绮
朝代：清
体裁：七言律诗

九衢终日起纤埃，独把藜床上啸台。纨扇惊秋藏皎月，香车入夜碾轻雷。身閒即办兰和菊，性拙宁思棘与槐。最羡江头双白鸟，一回飞去又飞来。
杂感诗和上若韵·其十一
作者：吴绮
朝代：清
体裁：七言律诗

四海茫茫孰问津，几多踪迹笑梁陈。芙蓉阁下回珠勒，杨柳堤边走画轮。俯仰未能同热客，古今谁解作閒人。行春莫向江头去，丞相从来易得嗔。
杂感诗和上若韵·其十七
作者：吴绮
朝代：清
体裁：七言律诗

百虑皆从酒畔销，渴羌从此不称姚。任教老去频呼马，谁信童时早拾貂。山月自迎庐阜衲，溪风能送剡川樵。举头便见云霄近，偏是人如万里遥。
杂感诗和上若韵·其十三
作者：吴绮
朝代：清
体裁：七言律诗

庾信园中种合昏，绕篱花竹闭閒门。落将桐叶云生影，开到梅花月有痕。爱酒只因能换骨，闻歌辄欲为销魂。吾侪原少封侯相，但合弹琴隐陆浑。
杂感诗和上若韵·其十九
作者：吴绮
朝代：清
体裁：七言律诗

历观前事爱东皋，蜾裸当前笑二豪。且待数畦供菽麦，安能一斛献蒲萄。饥乌岂得头生角，高鹄何须背有毛。休怪临餐还辍食，爨成应自惜薪劳。
杂感诗和上若韵·其十二
作者：吴绮
朝代：清
体裁：七言律诗

朝衣侍史久无熏，翠被閒来拥鄂君。常为寒梅成艳曲，偶因修竹作弹文。懒挑灯穗三更月，静看香鬟一缕云。客过莫教谈往事，已无臧否不须闻。
杂感诗和上若韵·其十五
作者：吴绮
朝代：清
体裁：七言律诗

路逢九折漫跻攀，家住隋堤近小山。黄老未须求道去，红儿聊共踏歌还。故交多是人千里，寒士安能屋万间。最笑劳生难暂歇，画船日夜过萸湾。
杂感诗和上若韵·其十八
作者：吴绮
朝代：清
体裁：七言律诗

自分生来似苦匏，巾箱尝自取书钞。难求野老三年艾，拟结山僧一把茅。鼓到挝时帆自转，瑟当弹处柱难胶。千秋世事原无定，扬子宁须作解嘲。
杂感诗和上若韵·其十六
作者：吴绮
朝代：清
体裁：七言律诗

离骚一帙度年年，剩有文园卖赋钱。但得种花兼酿酒，那知成佛更生天。蒲桃上架三更雨，杨柳搓毬二月烟。莫怪比来生计少，痴顽原不许人怜。
杂感诗和上若韵·其十四
作者：吴绮
朝代：清
体裁：七言律诗

陶泓毛颖日相欢，岂料人间有万端。美女何嫌遮翠钿，神仙又见泣金盘。马周向后偏宜醉，范叔平生合耐寒。惭愧东风无气力，等閒吹得百花残。
杂感诗和上若韵·其四
作者：吴绮
朝代：清
体裁：七言律诗

行行老骥敢嫌迟，才子曾称杜牧之。庙食久应赊远志，水嬉今已负前期。事当已去宁堪忆，人到将衰总不宜。赵壹囊中无别物，频年惟贮浣花诗。
李育九守戎招饮即席赋赠
作者：吴绮
朝代：清
体裁：七言律诗

玄发辞家气激昂，白头相遇坐熊湘。三千里外共樽酒，十七年来老战场。红豆歌摇鸦背月，黄花香点雁头霜。相期空有寻真约，鱼浦云深石径苍。
杏花天·杏花村
作者：吴绮
朝代：清

东风初到乌衣路。开尽了、轻红千树。癫狂不见当年杜。花袅酒旗青纻。又过了榆钱柳絮。浑莫劝、东君且住。恨他燕子衔春去。一片香泥何处。
来青轩坐月
作者：吴绮
朝代：清
体裁：七言律诗

此地曾经翠辇停，朅来深夜访山灵。竹房扉启钟初绝，木榻尘开酒乍醒。露下诸天孤月白，云归大壑万峰青。人间兴废浑閒事，欲向生公问杳冥。
杨香山郡丞招饮广福僧舍
作者：吴绮
朝代：清
体裁：七言律诗

白雁传霜夜气高，禅林相对首频搔。客中召客情逾厚，人外同人兴倍豪。半世青衫伤艳曲，三更红烛引醇醪。与君同是飘零者，莫待西风读楚骚。
松寥阁待月
作者：吴绮
朝代：清
体裁：五言律诗

高阁收群爽，烟波尽此间。何人能便去，有客愿长閒。夜色月终古，潮声秋一山。乘风思羽翼，仙鹤几时还。
松陵道中遇雪
作者：吴绮
朝代：清
体裁：五言律诗

作客身难静，残冬又离家。云低都著树，雪骤不成花。受重舟频侧，吹多缆故斜。依人无好计，寂寞向天涯。
林天友别驾招集平远堂
作者：吴绮
朝代：清
体裁：七言律诗

犹记春归共听莺，重来偏喜桂华明。山河影在光宁减，岁序情多兴倍生。半夜松杉如雨过，满堂丝竹为秋清。主人刻烛先聱叟，却愧探骊句未成。
柳凤詹先生招同梁仲木社集雨华庵赋得垂丝海棠共用花字
作者：吴绮
朝代：清
体裁：七言律诗

红雪垂垂谢傅家，小桃开后几枝斜。丽牵紫玉相思树，软挂黄荃没骨花。自倚柔风偏袅娜，若笼轻雨益韶华。酒中请补夔州作，为遣山僧护绛纱。
柳含烟·咏柳
作者：吴绮
朝代：清

江南路，柳丝垂。都少齐梁旧事，玉蛾金茧只霏霏。挂斜晖。眼眼眉眉都是恨。人去灵和莫问，谁堪眠起对红闺。晚风吹。
柳含烟·金城
作者：吴绮
朝代：清

江南路，几回游。最恨长堤柳絮，吹来偏向鬓边秋。白人头。记得当年曾手植。不道长条非昔。翻怜杨柳不知愁。更风流。
柳腰轻·嘉树堂席上赠刘姬
作者：吴绮
朝代：清

梅红帘箔霜风软。开樽鹤，摇钗燕。甚时曾遇，此宵同宴。第一镜湖春选。大垂手、绣袜莲移，小回头、玉梁花颤。况有清歌哨遍。向欢场、翠箫金板。娇莺低语，长鲸轻吸，潮颊芙蓉三变。笑分司、刚得眸回，问苏州、可曾肠断。
栖贤山
作者：吴绮
朝代：清
体裁：古风

高天淡若阴，春风动林薮。我来问寒条，倚楫龙溪口。山路平可驰，梅花拂我首。濛濛雪色中，风香互先后。十里无停骖，马上劝行酒。我闻管仲父，栖迟在兹久。古迹不复寻，飞英落金斗。
栖贤看梅次燕孙
作者：吴绮
朝代：清
体裁：七言律诗

春初择胜过郊坰，十里栖贤树下行。香不藉吹无远近，雪因能淡有阴晴。何须梦后心方冷，但觉来时眼倍明。一笛斜阳微雨过，谁堪归去不关情。
桂枝香 其一 四十九自寿次澹心
作者：吴绮
朝代：清
体裁：词

青眸如旧。把世路羊肠，等闲参透。可笑小儿造物，种禾生豆。知非不觉年华骤，只消磨、沈郎腰瘦。金门方朔，玉阶颜驷，几番生受。向此地、一麾还又。叹湖海凄凉，雨云翻覆。震泽西风，吹满浮丘双袖。霅馆秋登堪琢句，是衔觞、去年时候。新醅出瓮，好山当坐，且娱清昼。
桂枝香 其一 四十九自寿次澹心
作者：吴绮
朝代：清

青眸如旧。把世路羊肠，等闲参透。可笑小儿造物，种禾生豆。知非不觉年华骤，只消磨、沈郎腰瘦。金门方朔，玉阶颜驷，几番生受。向此地、一麾还又。叹湖海凄凉，雨云翻覆。震泽西风，吹满浮邱双袖。霅馆秋登堪琢句，是衔觞、去年时候。新醅出瓮，好山当坐，且娱清昼。
桂枝香 其二 四十九自寿次澹心
作者：吴绮
朝代：清

重归丁鹤。正云霁蓬壶，蜡舒梅萼。人向西园对酒，酒酣歌作。山香初试花奴舞，更催齐、念奴弦索。玉箫吹凤，瑶筝排雁，串珠摇落。羡顾曲、周郎如昨。料记拍红红，应自非错。响彻凉州，一夜飞云停阁。英雄儿女俱陈迹，算人生、惟须行乐。此时耳热，乌乌击缶，古今谁若。
桂枝香·四十九自寿次澹心
作者：吴绮
朝代：清

青眸如旧。把世路羊肠，等闲参透。可笑小儿造物，种禾生豆。知非不觉年华骤，只消磨、沈郎腰瘦。金门方朔，玉阶颜驷，几番生受。向此地、一麾还又。叹湖海凄凉，雨云翻覆。震泽西风，吹满浮邱双袖。霅馆秋登堪琢句，是衔觞、去年时候。新醅出瓮，好山当坐，且娱清昼。重归丁鹤。正云霁蓬壶，蜡舒梅萼。人向西园对酒，酒酣歌作。山香初试花奴舞，更催齐、念奴弦索。玉箫吹凤，瑶筝排雁，串珠摇落。羡顾曲、周郎如昨。料记拍红红，应自非错。响彻凉州，一夜飞云停阁。英雄儿女俱陈迹，算人生、惟须行乐。此时耳热，乌乌击缶，古今谁若。
桂殿秋 其一 秋宵
作者：吴绮
朝代：清

梧叶冷，柳荫斜。新月横拖一缕霞。青天亦有霜娥怨，独恨狂夫不忆家。
桂殿秋 其二 花院月
作者：吴绮
朝代：清

花院月，柳桥风。春来飘泊笑吴侬。情人偏向欢时去，怨句徒怜别后工。
桂殿秋·秋宵
作者：吴绮
朝代：清

梧叶冷，柳荫斜。新月横拖一缕霞。青天亦有霜娥怨，独恨狂夫不忆家。花院月，柳桥风。春来飘泊笑吴侬。情人偏向欢时去，怨句徒怜别后工。
梁溪即事
作者：吴绮
朝代：清
体裁：七言律诗

去来无计苦匆匆，缆引青丝思不穷。倦客眼前扬子渡，美人心上石娘风。事当失意何能住，语恐伤情且未终。锦字频看正愁绝，夕阳何事上孤篷。
梁溪病中
作者：吴绮
朝代：清
体裁：七言律诗

几曰萧条漉酒巾，伯通桥畔寄閒身。暂宽旅病翻因雨，已为花愁却送春。书卷苦萦心上事，带围留诉意中人。荒鸡夜半真难寐，莫怪朝来卧起频。
梁雪立秋日有约泛舟辞而未赴
作者：吴绮
朝代：清
体裁：七言律诗

从来癖性懒衣冠，触热何堪泛碧湍。南郭赏心人自好，北窗跂脚意常安。风摧高叶辞金井，雪沁甘瓜剖玉盘。此际秋怀正无赖，白头那及少年欢。
梅书师六舟次叔定蛟门同家剑宜小集花下
作者：吴绮
朝代：清
体裁：七言律诗

衡门久矣谢车尘，蓬径何期拥彗频。槛外繁英多艳友，座中佳客尽词人。酒逢欢饮偏宜夜，花为迟开剩得春。多少竹西池馆在，谁家索句最清新。
梅岑月樵偕顾书宣过访
作者：吴绮
朝代：清
体裁：五言律诗

旧好思宗炳，能偕二仲来。留连当竹坐，徙倚值花开。老觉贫交重，清知俊友才。不嫌山径浅，频得破苍苔。
梅旅度曲用秋宵闻歌四字为韵·其一
作者：吴绮
朝代：清
体裁：七言绝句

高馆衔觞散客愁，重来杜牧忆青楼。无端一曲江南弄，庭树萧萧不忍秋。
梅旅度曲用秋宵闻歌四字为韵·其三
作者：吴绮
朝代：清
体裁：七言绝句

空庭落叶夜纷纷，车子清讴遏綵云。醉里醒来还复醉，就中孤客最难闻。
梅旅度曲用秋宵闻歌四字为韵·其二
作者：吴绮
朝代：清
体裁：七言绝句

作计支吾夜漏遥，红弦碧管韵争调。吹残二十四桥月，不负扬州是此宵。
梅旅度曲用秋宵闻歌四字为韵·其四
作者：吴绮
朝代：清
体裁：七言绝句

曲巷相呼夜更过，何戡白发老婆娑。漫天风雨愁归路，如此乾坤肯不歌。
梅花
作者：吴绮
朝代：清
体裁：七言律诗

西湖无处访遗民，老树犹看照眼新。全胜百花因耐冷，才开一萼已知春。天清绝壑尘难到，水冻晴溪影更真。却忆故乡何水部，年年东阁为伤神。
梅花书屋图
作者：吴绮
朝代：清
体裁：七言绝句

漠漠寒林影不分，啁啾么凤晓来闻。梅花万树香多少，薰透前山岭上云。
梅花和余澹心韵·其一
作者：吴绮
朝代：清
体裁：七言律诗

值得刘郎累一官，巡檐真信赋诗难。月当夜半常如晓，风到江南不觉寒。何处高楼能罢酒，此时长袖好凭栏。应知未是寻常种，蜂蝶何缘得借看。
梅花和余澹心韵·其三
作者：吴绮
朝代：清
体裁：七言律诗

清非有异瘦难同，领得东皇第一风。羽客醉游晴月下，玉儿家住乱山中。溪桥寂历横江驿，烟雨迷离压钓篷。我似广平心较冷，欲传幽态恐难工。
梅花和余澹心韵·其二
作者：吴绮
朝代：清
体裁：七言律诗

谁道穷冬见艳阳，一枝初放占群芳。何郎素面从来白，荀令生衣到处香。幽恨无言惟独笑，春愁有客尽他乡。美人去后梨云淡，么凤横斜又几霜。
梅花和余澹心韵·其五
作者：吴绮
朝代：清
体裁：七言律诗

拟向湖边为结茅，忽看春气动寒郊。紫卿早得同孤性，青士从来托淡交。吟策寒摇烟外影，酒旗香飐雪中梢。吾侪心事能相得，莫受人间热客嘲。
梅花和余澹心韵·其四
作者：吴绮
朝代：清
体裁：七言律诗

老干空存古藓痕，平生不近五侯门。春来江上无多路，月到山中各一村。拟共芳心惟翠羽，欲消寒色有青尊。此时桃李浑无色，独惜幽香为返魂。
梦健庵
作者：吴绮
朝代：清
体裁：七言绝句

布帽笼头不出迎，故人相见眼重明。蓬窗一片三更月，犹喜春江不世情。
梦月中游二十四桥
作者：吴绮
朝代：清
体裁：七言绝句

长乐钟声入梦闻，梦中犹自逐梨云。采菱船上西风急，一曲红箫月二分。
梧桐影·人未归
作者：吴绮
朝代：清

人未归，春将半。小玉娇憨妒燕儿，押帘早放黄金蒜。
棕团
作者：吴绮
朝代：清
体裁：五言绝句

不锦复不缛，何时乃能破。试语行脚人，且在此间坐。
楚烈妇挽诗妇以饿尽节
作者：吴绮
朝代：清
体裁：七言律诗

乱起黄巾国步艰，深闺就义萎红兰。壮夫志在戈空挽，烈女心坚粟忍餐。天日尚留前代愤，冰霜犹作异时寒。崇坊永表千秋劝，填海魂归掩映看。
楼桑村
作者：吴绮
朝代：清
体裁：古风

炎精既凋谢，中山独后昌。昭烈龙准姿，卓荦生遐方。古老传此地，昔有百尺桑。下荫潜龙宅，上碍高鸟翔。西蜀既发迹，羽葆增辉光。至今不可见，行野空徬徨。因思南阳事，豁达同高皇。崎岖成鼎足，大运良可伤。咄哉陈氏子，帝魏真荒唐。
檐蛛叹
作者：吴绮
朝代：清
体裁：古风

蜘蛛张网大于毂，日傍雕檐求果腹。有爪有翼不敢罗，但取微虫遂其欲。翩翩蝴蝶从东来，偶因花发暂徘徊。无端忽被风吹上，误触罗网何其哀。吁嗟蝴蝶兮蝴蝶，文采轻翾诚可悦。一身已自饱贪饕，金粉尘萦同败叶。蜘蛛之腹方皤皤，持竿小儿三两过。竿碎汝网砖汝腹，蜘蛛蜘蛛尔奈何。
次仲云侄韵答赠
作者：吴绮
朝代：清
体裁：七言律诗

群从君推玉笋班，新诗引我一开颜。经时不减三年迹，过曰堪销九夏关。当代凌云应北阙，谁家咏雪更东山。陈留竹下多佳兴，尽倒葡萄莫便还。
次刘季英江南春兴·其一
作者：吴绮
朝代：清
体裁：七言律诗

秦淮烟月黯然收，白鹭飞残出远洲。青盖漫传前代恨，乌衣宁复少年游。半江春水千寻锁，几夜东风百尺楼。战鼓乱鸣浑未觉，祗缘天子自无愁。
次刘季英江南春兴·其二
作者：吴绮
朝代：清
体裁：七言律诗

水满清溪浸绿云，铃摇九子不堪闻。人才那用如安石，国事凭谁付仲文。陌上牛羊朝作队，湖边燕雀晚成群。人间埋照非容易，风味终须爱曲君。
次刘季英登报恩寺浮屠·其一
作者：吴绮
朝代：清
体裁：七言律诗

万壑千峰入望齐，振衣横眺意长迷。都无王气馀江左，只有斜阳过水西。白马殿荒前代础，赤乌碑换旧时题。萧萧金铎风前语，遥和台城野鸟啼。
次刘季英登报恩寺浮屠·其二
作者：吴绮
朝代：清
体裁：七言律诗

琉璃高峙百千寻，远望钟山积翠阴。劫火自留三月烬，钟声犹带六朝音。此时城郭堪悬眼，何处风光足赏心。独有雨花台畔草，春来烟色未销沈。
次孝威闻玮原韵·其一
作者：吴绮
朝代：清
体裁：七言绝句

知已关心四十年，论文莫向百花前。独怜零落羊碑后，谁作孤寒尺五天。
次孝威闻玮原韵·其三
作者：吴绮
朝代：清
体裁：七言绝句

河梁苏李已经年，霜鬓萧疏觉胜前。百尺楼头诗一卷，碧云何似在吴天。
次孝威闻玮原韵·其二
作者：吴绮
朝代：清
体裁：七言绝句

朋旧分飞年复年，人间何事可如前。请看琴酒当时客，明月谁能共一天。
次孝威闻玮原韵·其四
作者：吴绮
朝代：清
体裁：七言绝句

曾和香奁只几年，安仁憔悴不如前。玉台一片文心在，合向烟霞小有天。
次感怀韵
作者：吴绮
朝代：清
体裁：七言律诗

浮家拟向五湖东，荏苒年华付断蓬。独卧敢希高士雪，远游空忆大王风。心随芳草三春后，身老垂杨六代中。惆怅鸣琴长在箧，谁能挥手送归鸿。
次日复饮花下喜上若归自北都
作者：吴绮
朝代：清
体裁：五言律诗

不厌清宵坐，衔觞春树边。漏深看月夜，酒熟养花天。老子多遥念，诸甥与内筵。欢然此时意，佳句若为传。
次楚畹韵送阮怀游闽
作者：吴绮
朝代：清
体裁：七言律诗

故人一棹有心期，上客偕来忍复离。直爱玄晖同倚阁，可堪高适早能诗。弹琴欲送归鸿远，觅字惟凭独鹤知。看到武夷山色尽，水嬉相待未应迟。
次石屋禅师韵
作者：吴绮
朝代：清
体裁：七言律诗

无事身如一叶轻，閒过竹院畅幽情。遥知明月禅心静，长看浮云世态更。忍草悲花堪坐对，清泉白石共经行。空惭扰扰尘埃内，门外时时金磬声。
次自远韵奉挽蛟门·其一
作者：吴绮
朝代：清
体裁：七言绝句

才占大衍过归奇，厄遇龙蛇忽此期。惆怅平泉花正发，新词一曲更何时。
次自远韵奉挽蛟门·其三
作者：吴绮
朝代：清
体裁：七言绝句

如此英华竟不留，人间轻薄岂无由。老天自不容才俊，狙狯从来易白头。
次自远韵奉挽蛟门·其二
作者：吴绮
朝代：清
体裁：七言绝句

拂衣归卧掩书堂，一咏随君更一觞。今日玉京高处去，何如世路有羊肠。
次自远韵奉挽蛟门·其四
作者：吴绮
朝代：清
体裁：七言绝句

去秋分手菊花前，妖梦新传或未然。可奈蓬莱无近信，一回小别又千年。
次酬介公
作者：吴绮
朝代：清
体裁：七言律诗

雁堂清暑旧淹留，一听微钟忽四秋。白石有歌怜宁戚，碧云无路忆汤休。空香夜散花盈钵，片偈秋成月满楼。闻道经行多寂寞，虎溪何日共遨游。
次韵寄力臣
作者：吴绮
朝代：清
体裁：五言律诗

客心愁不极，日夜大江横。芳草人何处，梅花云又生。忧危观意气，聚散出才名。潦倒杨亭酒，登楼念子荆。
次韵秦淮四首·其一
作者：吴绮
朝代：清
体裁：七言律诗

桃叶门临罨画溪，门前乌桕绿阴迷。鸾因并舞常耽睡，莺爱成双忍独啼。渌水歌微金管细，博山香静绣帘低。当轩素手盈盈出，争道侬家旧姓西。
次韵秦淮四首·其三
作者：吴绮
朝代：清
体裁：七言律诗

面面疏棂傍水开，赏心亭下足徘徊。游人自坠金鞭去，商女曾歌玉树来。五里雾迷煎甲火，百枝灯照玩春杯。小桃一向东墙发，惹得游蜂日几回。
次韵秦淮四首·其二
作者：吴绮
朝代：清
体裁：七言律诗

一带朱楼映紫霞，段师家世教琵琶。碧窗晓腻鸬鹚粉，红袖春娇蛱蝶花。垆畔远山巴子黛，栏边新水越娥纱。当年记得吹箫曲，明月宁容薄雾遮。
次韵秦淮四首·其四
作者：吴绮
朝代：清
体裁：七言律诗

垂杨历乱懒禁持，乳燕啼莺顷不离。月下有心寻舞榭，落花无力惹游丝。高楼听雨帘长下，短笛临风榻任支。惆怅江关萧瑟后，子山词赋可相宜。
次韵答余广霞·其一
作者：吴绮
朝代：清
体裁：七言律诗

孤影谁怜太瘦生，老年羞更说才名。大人不作弹冠梦，小妇难为叩缶声。两载暮云怀粤岭，一番秋雨过吴城。几宵展转频推枕，听彻虾蟆欲断更。
次韵答余广霞·其二
作者：吴绮
朝代：清
体裁：七言律诗

路岐宁复问高低，梦破方知醒亦迷。只合行藏同虎鼠，谁将得失问虫鸡。相逢那有三生笑，欲去翻为半面啼。始信南华原不误，从来物我自须齐。
次韵赠伯紫
作者：吴绮
朝代：清
体裁：五言律诗

之子非今士，萧然一褐宽。空山吟欲响，古道哭无端。石瘦池痕浅，霜高水影乾。远游诚不偶，相语爱新寒。
次韵送徐公肃游闽·其一
作者：吴绮
朝代：清
体裁：五言律诗

丘路桃千树，春来色自妍。那知分手处，即是看花船。作客添尘袂，留诗当别弦。十年吾党泪，今日共潸然。
次韵送徐公肃游闽·其二
作者：吴绮
朝代：清
体裁：五言律诗

暂游非得已，骊唱况重听。命酒辞铜岘，看山过幔亭。弟兄眉总白，天地眼长青。应有相思梦，随君到紫溟。
次韵酬华容徐荆庵明府
作者：吴绮
朝代：清
体裁：七言律诗

扉掩都亭昼懒开，一朝车辙破莓苔。高台事往雄风散，曲巷情多旧雨来。每叹龚黄皆妄语，终输屈宋有奇才。秋晴岳麓犹堪访，倒载何辞烂醉陪。
正月四日城南小步
作者：吴绮
朝代：清
体裁：七言律诗

策杖閒为绕郭行，入春乘兴为初晴。身如飞鸟投林快，眼共浮鸥向水明。乱竹丛中清磬发，远山多处小桥横。莺花不管人兴废，俯仰何须百感生。
步宗梅岑韵题贾孚远西山别墅图
作者：吴绮
朝代：清
体裁：七言律诗

不爱红尘过碧山，二分明月屋三间。偶因野竹开疏径，却倩寒云为闭关。驴背新诗逢客问，鸥边残日伴僧还。我来欲访歌骚处，遥指隋桥第几湾。
步韵·其一
作者：吴绮
朝代：清
体裁：七言绝句

何处行云不肯飞，夜深香罥镂金衣。凭将苕上千峰色，写入蛾眉送客归。
步韵·其三
作者：吴绮
朝代：清
体裁：七言绝句

枉杀陈思赋洛神，三年辜负镜湖春。东方莫漫窥千骑，旧是青楼薄倖人。
步韵·其二
作者：吴绮
朝代：清
体裁：七言绝句

响屧空传下玉楼，翠烟珠雾态难收。当场错认何郎粉，匿笑花前不转头。
武徵携樽过种字林坐月分韵
作者：吴绮
朝代：清
体裁：七言律诗

结夏墙东少往还，为君携具启柴关。雨过残日初宜酒，月到深林似在山。入馔蟹螯秋信早，垂檐马乳夜光间。辋川更有南城约，红藕花香绿一湾。
武陵以诗见寄次韵答之·其一
作者：吴绮
朝代：清
体裁：五言律诗

江水如衣带，云何万里遥。愁新迟旧约，梦短畏长宵。雨密应难出，春寒未易调。谁能仗青鸟，一叶渡松寥。
武陵以诗见寄次韵答之·其二
作者：吴绮
朝代：清
体裁：五言律诗

忆昔泉亭上，残秋订故知。月凡经几见，花不解相思。屡别何堪老，重逢岂厌迟。春来梅信好，喜得陇头枝。
武陵春·江月
作者：吴绮
朝代：清

月照大江流不断，一片好清秋。摇落江关是处愁，兴客且登楼。侧帽参军今已老，那得更风流。玉箫憔悴画桥头，莫问旧扬州。
殢人娇·无题。
作者：吴绮
朝代：清

花压红檐，飘渺梨云千缕。睡不尽、画楼春雨。翠鬟安妥，怕鹦哥传语。谁解道、情在暖香深处。巫峡朝行，洛波晓渡。算难得、柔怀如许。桃慵柳困，细把眉峰数。人待起、又被眼波留住。
殢人娇·无题。
作者：吴绮
朝代：清
体裁：词

花压红檐，飘缈梨云千缕。睡不尽、画楼春雨。翠鬟安妥，怕鹦哥传语。谁解道、情在暖香深处。巫峡朝行，洛波晓渡。算难得、柔怀如许。桃慵柳困，细把眉峰数。人待起、又被眼波留住。
毗山
作者：吴绮
朝代：清
体裁：古风

毗山视诸峰，小大若邾莒。崛起无因缘，翻耻与众伍。我来陟层巅，危楼势飞翥。四顾见诸峰，环抱反若俯。晴溪绕其足，淡荡百花渚。所惜高木阴，何时就斤斧。坐讽吴均篇，慨然念时遇。
水仙
作者：吴绮
朝代：清
体裁：七言绝句

乌几红窗小贮春，盈盈罗袜净无尘。不知子建缘何事，却向烟波赋洛神。
水哉轩和尤悔庵韵
作者：吴绮
朝代：清
体裁：五言律诗

出岫原无意，曰归何不然。一家杨柳国，六月芰荷天。野鹤闻高咏，沙鸥看醉眠。烟波于此足，莫向世人传。
水村春晓图
作者：吴绮
朝代：清
体裁：七言绝句

水竹平生少定居，每看烟树兴萧疏。无端偶逐轻风去，长忆桃花好鳜鱼。
水楼小饮徵事因忆仲儿
作者：吴绮
朝代：清
体裁：五言律诗

客夜难为梦，偏宜浊酒杯。破寒孤烛在，听雨一瓶开。秋尽花仍淡，江空鸟不来。呼童检唐韵，坐久句还裁。
水调歌头 其一 听丁翁弹难曲旧事
作者：吴绮
朝代：清
体裁：词

天宝当全盛，犹记旧宜春。繁华最称南国、花柳斗尖新。歌舞六朝门巷，金粉千家烟雨，楚润好精神。我始欲愁笑，何事近黄昏。秋风起，人世改，换朱门。后庭一曲、不应恰向我时闻。重见白头遗老，细数新亭旧事，此际黯消魂。仆本恨人耳，掩泪对青樽。
水调歌头 其一 听丁翁弹难曲旧事
作者：吴绮
朝代：清

天宝当全盛，犹记旧宜春。繁华最称南国、花柳斗尖新。歌舞六朝门巷，金粉千家烟雨，楚润好精神。我始欲愁笑，何事近黄昏。秋风起，人世改，换朱门。后庭一曲、不应恰向我时闻。重见白头遗老，细数新亭旧事，此际黯销魂。仆本恨人耳，掩泪对青樽。
水调歌头 其三 别其年次淡心韵
作者：吴绮
朝代：清
体裁：词

如尔才华好，天意岂徒然。如何湖海漂泊、无处问苍天。十载武昌寒月，一夜文园秋雨，灯下舞龙泉。言别河梁上，泪落酒尊前。贫孺子，寒范叔，漫求怜。丈夫豪气、自应举步有云烟。谁似长卿词赋，领取邺候宰相，好向古今传。君去莫复问，吾道定逢年。
水调歌头 其三 别其年次淡心韵
作者：吴绮
朝代：清

如尔才华好，天意岂徒然。如何湖海飘泊、无处问苍天。十载武昌寒月，一夜文园秋雨，灯下舞龙泉。言别河梁上，泪落酒樽前。贫孺子，寒范叔，漫求怜。丈夫豪气、自应举步有云烟。谁似长卿词赋，领取邺候宰相，好向古今传。君去莫复问，吾道定逢年。
水调歌头 其二 与诗堂偶赋
作者：吴绮
朝代：清

问此传舍耳，宁用垒鸠巢。一时尚须洒扫、何况寄鹪鹩。装砌疏栏曲槛，点缀高梧修竹，结夏小团瓢。恰似槐安国、龟岭赋苕峣。诗成也，酒熟矣，共逍遥。倘来富贵、凭教造物付儿曹。且顾吾生行乐，任取后人笑拙，难辨鹿和蕉。起舞向明月，一笛碧云高。
水调歌头 其二 与诗堂偶赋
作者：吴绮
朝代：清
体裁：词

问此传舍耳，宁用垒鸠巢。一时尚须洒扫、何况寄鹪鹩。装砌疏栏曲槛，点缀高梧修竹，结夏小团瓢。恰似槐安国、龟岭赋苕峣。诗成也，酒熟矣，共逍遥。傥来富贵、凭教造物付儿曹。且顾吾生行乐，任取后人笑拙，难辨鹿和蕉。起舞向明月，一笛碧云高。
水调歌头 其四 题汪蛟门舍人少壮三好图
作者：吴绮
朝代：清

事势偶然耳，郁郁亦奚为。只须如此行乐、美酒与蛾眉。更有奇书千卷，自谱新词一曲，宁问古人谁。吾愿聊尔尔，君且待迟迟。槐堂上，薇省里，暇应稀。平生嗜好、安得终日不相违。事业已输公等，诗酒应还我辈，此论未全非。请并抛湘帙，醉拥雪儿归。
水调歌头·听丁翁弹难曲旧事
作者：吴绮
朝代：清

天宝当全盛，犹记旧宜春。繁华最称南国、花柳斗尖新。歌舞六朝门巷，金粉千家烟雨，楚润好精神。我始欲愁笑，何事近黄昏。秋风起，人世改，换朱门。后庭一曲、不应恰向我时闻。重见白头遗老，细数新亭旧事，此际黯销魂。仆本恨人耳，掩泪对青樽。问此传舍耳，宁用垒鸠巢。一时尚须洒扫、何况寄鹪鹩。装砌疏栏曲槛，点缀高梧修竹，结夏小团瓢。恰似槐安国、龟岭赋苕峣。诗成也，酒熟矣，共逍遥。倘来富贵、凭教造物付儿曹。且顾吾生行乐，任取后人笑拙，难辨鹿和蕉。起舞向明月，一笛碧云高。如尔才华好，天意岂徒然。如何湖海飘泊、无处问苍天。十载武昌寒月，一夜文园秋雨，灯下舞龙泉。言别河梁上，泪落酒樽前。贫孺子，寒范叔，漫求怜。丈夫豪气、自应举步有云烟。谁似长卿词赋，领取邺候宰相，好向古今传。君去莫复问，吾道定逢年。事势偶然耳，郁郁亦奚为。只须如此行乐、美酒与蛾眉。更有奇书千卷，自谱新词一曲，宁问古人谁。吾愿聊尔尔，君且待迟迟。槐堂上，薇省里，暇应稀。平生嗜好、安得终日不相违。事业已输公等，诗酒应还我辈，此论未全非。请并抛湘帙，醉拥雪儿归。
水龙吟·送张菊人
作者：吴绮
朝代：清

绕城多少楼台，一春闷锁桃花雨。灵和新柳，风流重见，故人张绪。剪烛窗深，抱琴台敞，同倾芳醑。笑华阳白鹤，陡催离恨，又分手、蒲帆渚。回忆青溪旧处。两狂生、酒歌诗舞。无端小草，心旌马上，鬓丝吴楚。梁苑闻鸡，王家赋燕，尽成飞絮。把相思付与，欧余山色，送君归去。